
Cum  hsec  dissertatio  a.  MDCCCLXXXV  typis  exscripta 
esset  commentationibus  et  editionibus,  quae  his  quattuor 
annis  publici  iuris  facta?  sunt,  uti  mihi  non  licuit,  cuius  rei 
ueniam  peto. 


V    I 


\ 


Uuamuis  dudum  homines  docli  intellexerint  eam  inter  pro- 
noniina  quae  dicuntur  demonstratiua  differentiam  intercedQre, 
ul  hic  sit  pronomen  dem.  primae,  iste  secundae,  ille  tertiae 
personae,  si  terminis  grammalicis  uti  licet,  tamen  de  eorum 
usu  et  ui  non  pauca  falsa  commenli  sunt,  rati  illa  pronomina 
ita  referri  ad  certas  personas,  ut  hic  denotet  res  aut  prae- 
sentes  aut  propinquas,  ille  res  aut  remotas  aut  praeteritas, 
iste  certas  qualitates,  imprimis  eas,  quae  ad  personam  appella- 
tam  spectent  (cf.  cum  alios  grammaticos  tum  Reisig-Haase  Vorl. 
ueber  lat.  Sprachw.  inde  a  §  207).  Sed  cum  permulta  praesto 
sint  exempla,  ubi  hic  respicit  ad  praeteritum  aliquid,  ille  ad 
rem  praesentem,  opinio  illa  extitit  pronomina  miro  quodam 
modo  inler  se  confusa  et  aliud  pro  alio  positum  esse  (uide  e.  g. 
Lorenz  ad  Plauli  Most.  541.  913.  Mil.  132.  Pseud.  304;  cf.  etiam 
Grysar  Theorie  d.  lat.  Stils  p.  78  adnot.  2).  Quae  cum  ita  sint, 
operae  prelium  est  accuratius  in  ea  pronomina  inquirere;  quam 
quaestionem  cum  difiieillimum  sit  per  onmes  linguae  Lalinae 
aetates  persequi,  equidem  suadente  Guil.  Studemundo  praecep- 
tore  meo,  qui  quod  summa  comitate  codicum  a  se  collatorum  et 
imprimis  palimpsesti  Plautini')  lecliones  mecum  communiccmit 
et  in  opere  conficiendo  me  adiuuit,  gratias  amplissimas  ago, 
qualis  eorum  pronominum  usus  et  uis  sit  apud  priscos  poetas 
Latinos,  certioribus  finibus  circumscribere  conabor.  Atque  ad" 
icienda  est  quaeslio  de  is  pronomine,  quippe  cuius  usus  cum 
illis  arlissime  eohaereat.    In  hoc  autem  opusculo  me  non  onmia 


4)  In  libris  indicandis  A»*  significat  codicis  Ambrosiani   apographum 
Studemundianum,  B^t  Veterem  Camcraiii  a  Studemundo  collatum. 

exenipla  colligere  potuisse  per  se  intellegitur,  cum  haec  pro- 
noniina,  qui  est  eorum  usus  in  sermone  cottidiano  et  uulgari, 
apud  poetas  scaenicos  saepissime  occurrant.  Immo  id  egi,  ut 
ex  tanta  exemplorum  copia  ea  eligerem,  quibus  maxime  eorum 
uis  cognosceretur  uel  quae  opinioni  meae  repugnare  uiderentur. 
Sed  cum  etiam  in  horum  numero  ingenti  nonnulla  me  etlugere 
potuerint,  uenia  hominum  doctorum  mihi  pelenda  est,  si  unum 
alterumue  oculos  meos  fefellerit. 

Materiam  autem  ita  distribuere  mihi  liceat,  ut  priore  libro 
agam  de  horum  pronominum  usu  et  ui,  altero  de  eccum 
eccillam  etc.  formis  compositis. 

LIBER  PRiOR. 

Pronominum  demonstratiuorum  uis  ea  est,  ut  hic  proxime 
accedat  ad  meiis  et  noster ,  iste  ad  tmis  et  uoster ,  ille  ad 
tertiae  personae  pronomen  possessiuum,  quod  deest  in  lingua 
Latina.  Atque  hanc  inter  pronomina  illa  intercedere  quasi 
necessitudinem  ex  eo  apparet,  quod  ne  particula  affirmatiua^) 
constanter  apud  Plautum  Terentiumque  ponitur  ante  pronomina 
personalia  et  demonstratiua  hic  iste  ille  et  semel  (Pers.  427)  ante 
pronomen  possessiuum ,  quae  exempla  collegit  Fleckeisen  in 
disserlatiuncula,  quam  inscripsit  Tlautinische  Analekten'  (PhiloL 
uoL  II  p.  57  sqq.),  numquam  ante  alia  uocabula,  quod  ut  refu- 
taret  non  contigit  G.  Hermanno  in  PhiloL  uoL  III  p.  460  sqq.2). 
Sed  de  singulis  pronominibus  disseram  singulis  capitibus. 


1)  De   egone   tiine   tibine  men  ten    hicine   haecine  hocine    nuncine   etc. 
cf.  Minton  Warren  'on  the  enclitic  ne  in  early  latin'  Argentorali  1881. 

2)  Ne  ante  is  quidem  pronomen  ponitur,  quam  falsam  collocationem 
duobus  locis  homines  docti  Plauto  obtruserunt.  Vssing  enim  Bacch.  1200 
(V  i,  84)  edidit  Tua  sum  opera  et  propter  te  improbior.  —  Ne  eius  quam 
mea  mauellem;  ubi  codicum  quidem  scripturam  (iVe  is  quam  mea  ma- 
uellem  B,  neisqua  Mea  uelle  CD)  corruptam  esse  apparet;  nec  tamen 
eius  aptum  uidelur,  cum  quasi  noua  pars  orationis  ordialur,  uerum  Bacchidi, 
si  Nicobuli  filium  denotare  uoluit,  aut  eius  nomen  pronuntiandum  aut  illius 
dicendum   erat:    uide   infra,    ubi   de  ille  pronominis   ui   disputabo.     Mihi 


ik 

Caput  primum. 
De   hic  pronomine. 

Hic  igitur  est  pronomen  TrptoroTptTov ,  i.  e.  significat  con- 
stanter  certam  uel  rem  uel  personam,  quae  aliquo  modo  cum 
persona  loquenti  cohaeret. 

Quo  fit,  ut  hic  praeler  uim  demonstrandi  saepissime  idem 
significet  atque  pronomen  possessiuum  meus  uel  noster,  idque 
uulgo  fit  in  designandis  corporis  partibus:  ueluti  haec  manus 
est  mea  manus,  quam  ego  ostendo: 

Trin.  541  Oues  scabrae  sunt,  tam  glabrae,  em,  quam  haec 
est  manus;  cL  Amph.  312;  Pers.  225;  Curc.  725.  726.  Gon- 
tra  meus  locum  habet  Bacch.  596  Ita  dentifrangibula  haec  meis 
manibus  gestiunt ;  cf.  Epid.  353,  qui  uersus  spurius  habetur, 
et  367;  Ribbeck  Trag.  p.  238,  28;  Pers.  691  Munc  in  col- 
lum,  nisi  piget,  Inpone  (id  est  'in  meum  coUum';  sine  iusta 
causa  Ritschl  scripsit  huc;  quaniquam  inA«*paulo  probabilius 
est  huc  quam  hunc  extitisse) ;  cf.  Caecil.  Stat.  56  (Ribb.  Com. 

Pers.  430  Nisi  me  haec  (sc.  lingua)  defendetj  numquam 
delinget  salem;  Curc.  706;  Mil.  374  Non  possunt  mihi  minaciis 
tuis  hisce  ocuii  exfodiri  (ita  Mueller  Pr.  Pl.  p.  215  adn.) ;  cf. 
Mil.  368   [his  quidem  .  .  .  oculis);  Merc.  831    [hic  pes), 

Stich.  751  Vapulat  pecidium.  actumst.  fugit  hoc  liberta^ 
caput;  Bacch.  1102  Perii,  hoc  seruom  meum  non  nauci  fa^ere 
esse  ausum,  ubi  ad  hoc  suppleo  caput  canumy  quod  in  proximo 

quidem  recte  uidentur  cum  Schneidero  recentiores  scripsisse  Ne  (t)is 
quam  mea  mauellem.  Bacchis  enim  ludit  castigatque  senem  dicens  eum 
sua  culpa  factum  esse  improbiorem.  Praelerea  Luchs  (Genetivbildung 
p.  35)  Mosl.  985  proposuii  Edepol  ne  eius  patris  me  misere  miseret:  A  au- 
tem  exhibet  Edepol  n4  me  eius  patris  misere  miseret,  quem  accentum  [eius) 
feiTi  non  posse  Luchs  1.  1.  monuit,  BCD  ne  et  misere  omittunt;  Ritschl 
scripsit  Edepol  n6  me  eius  pdtris  (nunv)  misere  miseret ;  fortasse  Ambrosiani 
lectio  ita  seruanda  est,  ut  pro  me  legatur  med  eoque  modo  eius  monosyl- 
labum  fial. 


150 


lOSEPHVS    BaCH. 


[6 


uersu  praecedil;    cf.  Most.  201   el  imprimis  Aul.  425  sq. ,    ubi 

hoc  pronomini  respondet  tuum  possessiuum: 

Sine.  atherde  cim  magno  maU  tuo,  si  hoc  capiit  sentit.  — 
Pol  ego  haud  scio,  quid  post  fudt :  tuom  nunc  caput  sentit. 

Eodem  nescio  an  perlineat: 

Pacuu.  340   (Ribb.    Trag.   p.  120;    Quamquam   dnnisque   et 

aetate  hoc  corpus  putret. 
Quae  exempla  aliquanlum  ualent  ad  sanandum  locum  Plau- 
linum,  qui  uidetur  corruptus  esse: 

Rud.  691    (III  3,  29)  Sedete  hic  modo:   ego  hinc  u6s  tamen 

tutdhor.  dram  habete  hanc 
Vobis  procdstris.  moenia  (haec).  hinc 
ego  uos  defensdbo. 

Vbi  cum  hinc  ego  uos  defensabo  uerba  eandem  habeant  uim 
atque  ego  hinc  uos  tamen  tutabor,  alterum  aduerbium  hinc  recte 
in  suspicionem  uocauit  Studemundus  in  scholis,  atque  equidem 
propono  hisce  sc.  *manibus'  uel  'pugnis',  ut  hoc  promiltat 
Trachalio :  '  corpus  meum  uobis  erit  pro  moenibus,  et  manibus 
meis  uos  defensabo'.  Saepius  autem  ad  haec  uel  hic  supplen- 
dum  est  ^manus'  uel  'pugnus':  cf.  Capt.  668;  Curc.  726;  Epid. 
10.  689. 

Haec  inter  hic  pronomen  et  primam  personam  necessitudo 
maxime  elucet  ex  eo,  quod  hic  homo  (uel  hic  cum  alio  substan- 
tiuo  coniunctum)   designat  ipsum  eum  qui  loquitur  (=  ego)  : 
Bacch.    640    Hunc  hominem   decet  auro   expendi:    huic 

decet  statuam  statui  ex  auro. 
Trin.  1115  Hic  homost  omnium  hominum  praecipuoSy 
Voluptatibus  gaudiisque  antepotens. 
Pseud.  939;  Curc.  248;  Epid.  141;  Ter.  Haut.   13.  356. 

Cas.  H  5,  23    Vnus  tibi  hic  dum  propitius  sit  luppiter, 

Tu  istos  minutos  caue  deos  flocci  feceris. 
Trin.  172  Fecisset  edepol,  nihaec  praesensisset  canes.  cf. 

Poen.  1236. 

Merc.  996  Hunc  senem  para  clientem. 

Capt.  865  Proin  tu  deum  hunc  sdturitdte  fdcias  trdnquillum 

ibi  [tu  deum  codd.,  deum  tu  Brix  in  append.  crit.;  diuom  hunc 

uel  potius  hunc  diuom  dedisse  Plautum  suspicatur  Studemundus) . 

Poen.  358  Sed  uide  siSj  ne  tu  oratorem  hunc  pugnis  pec- 

tas  postea. 

Poen.  647  Cum  praeda  hic  hodie  incedet  uenator  dovmm. 

Truc.  295  Pessumae  estis.  —  Quid  est  quod  uobis  pessu^ 
mae  haec  malefecerint? 

Curc.  117  Lumen  hoc  uide  (i.  e.  me  qui  sum  tibi  lumenl. 
cf.  Bacch.  86.  1140.  1142;  Amph.  615;  Pseud.  1144.  1146; 
Ter.  Phorm.  345;  Adelph.  906. 

Idem  pronominis  prototriti  usus  inest  in  his  uersibus: 

Merc.  122  CH.  Mali  nescio  quid  nuntidt.  AC.  Genua  hunc 

cursorem  deserunt. 

Perii:  seditionem  facit  lien^  occupat  praecordia. 

Priorem  uersum  totum  Ritschl  et  Goetz  continuant  Charino,  qui 
Acanthionem  accurrentem  uidet;  libri  autem  rectissime,  opi- 
nor,  uerba  genua  .  ..  deserunt  Acanthioni  tribuunt;  nam  hunc 
cursorem  est  *me  qui  curro';  seruus  enim  properans  describit 
se  maxime  defatigaium  esse  ita ,  ut  singulas  corporis  partes, 
quae  se  deficiant,  enumeret,  quae  sunt  genua  lien  praecordia. 

Bacch.  I  2,  50  =  158  PI.  Satis  historiarumst.  LY.  Hic  uereii 

perdidit. 

161  Conpendium  edepol  haud  aetati  op- 

tabile 

162  Fecisti,  quom  istanc  nactu^s  inpu^ 

dentiam. 

159  Occisus    hic    homost.    ecquid    in 

mentemst  tibi 

160  Patrem  tibi  esse?  PI.  Tibi  ego  an  tu 

miki  seruos  es? 
463       LY.  Peior  magister^  te  istaec  docuitj 

non  ego. 
Hunc  uerborum  ordinem  bene  praebent  codices.    Vssingius  arbi- 
tratur  Lydum  commoto  animo  modo  secuni  (i.  e.  ad  spectatores 

4* 

coniiei-sum)  uerba  facere.  modo  Pistoclerum  adulescenlem  adlo- 
qui;  at  si  quis  pluribus  adloquitur  spectatores,  solet  aut  in 
initio  orationis  aut  in  exitu  ad  eos  uerba  conuertere;  quod  cum 
intellexisset  R.  (i.  e.  Ritschelius)  uersus  transponendos  esse  cen- 
suit.  Verum  nuUa  mutatione  opus  est;  etenim  ut  perii  occidi 
occisi  sumus  (uide  u.  681)  occisast  haec  res  referenda  sunt  ad 
personam,  quae  de  suis  ipsius  rebus  conqueritur,  ita  etiam 
occisus  hic  homost  nihil  aliud  est  atque  occidi  [ego),  Quod  op- 
time  quadrat  ad  sententiarum  seriem :  primum  enim  Lydus  lo- 
quitur  de  adulescente  ita  quidem,  ut  hic  ,  .  .  perdidit  uerba 
fiant  ad  spectatores,  sequentia  conpendium,  .  .  .  inpudentiam  ad 
adulescentem  ipsum,  deinde  se  ipsum  profitetur  maxime  infe- 
licem  esse,  cum  opera  sua  irrita  sit  (cf.  uu.  132.  380.  484), 
tum  adulescentem  monet,  ut  patris  meminerit.  Cum  uero  adu- 
lescens  in  pertinacia  perseueret,  Lydus  denuo  in  eum  inuehitur 

uu.   \  63  sqq.  ^) . 

Rarissime   uel    numquam   hic  nude   positum   idem   est  at- 

que  ego: 

Capt.  152  uulgo  legitur:  HE.  Nunc  habe  bonum  animum. 
ER.  Eheu:  huic  illud  dolet;  sed  cum  Gepperto  et  Spengelio 
(Philol.  XXXYII  p.  423)  secundum  BDEJ  Eheu  solum  Ergasilo, 
uerba  huic  illud  dolet  Hegioni  tribuenda  sunt,  ita  ut  huic  sit 
*Ergasilo'.  Brixius  uulgarem  iectionem  secutus  huic  ita  inter- 
pretatur,   ut  sit  uel  mihi  uel  uentri  meo,  id  quod  statui  potest 

Pers.  330. 

Merc.  998  Pergin  tu  autem?  heid^  superbe  inuehere  ihia  CD; 
huc  B;  eia  editio  princeps;  autem  in  hunc  superbe  inuehere? 
Bothe  uix  probabiiiter) .     Fortasse  alia  opus  est  medella. 

Poen.  1271  Tandem  huic  cupitum  contigit  [huic  non  tan- 
tum  potest  esse  mihi,  sed  etiam  Hannoni). 


1)  Hic  usus   etiam   apud   posteriores  scriptores  deprehenditur  ueluti 
apud  Horatium:  carm.  lU  10,  19  Non  hoc  semper  erit  liminis  aut  aquae 

Caelestis patiens  latus  [hoc  latus  =  meum  1.); 

sat.  I  9,  47  Hunc  hominem  uelles  si  tradere  (=  me). 
Sed  carm.  III  5,  37  hic  idem  atque  ego  esse  uix  recte  statuit  Reifferscheid 
in  ind.  iect.  Vratislau.  1879/80  p.  5  sq. 

Ter.  Andr.  310  Tu  si  hic  (i.  e.  meo  loco,  auctore  Bent- 
leio)  siSj  aliter  sentias,  quem  locum  alii  sic  explicant,  ut  hw 
sit  'ego';  uide  Handii  Turs.  III  p.  82  et  Klotzii  adnotat.  ad 
Ter.  Andr.  H  1,  10. 

Atque  etiam  cum  aliis  substantiuis  coniunctum  hic  idem 
significat  quod  meus  uel  noster,  ubi  simul  exprimitur  personam 
loquentem  modo  de  ea  re  dixisse  uel  dicturam  esse: 

Cist.  I  1,  24  Decet  pol^  mea  Selenium,  hunc  esse  ordinem 
beneuolentes  intm^  se  beneque  amicitia  utier. 
(hunc  ordinem  =  nostrum  i.  e.  meretricium  ordinem). 

Amph.  852   Numquid  causam  dicis ,    quin  te  hoc  multem 

matrimonio? 

Trin.  507  Sed  si  haec  res  grauiter  cecidit  stultitia  meaj 
PhiltOj  est  ager  sub  urbe  nobis 
(haec  res  =  *mein  Vermogen'  interpretatur  Brix  ad  172). 

Gapt.  539  Occisast  haec  reSy  nisi  reperio  atrocem  mi  ali" 
quam  astutiam ;  ubi  occisast  haec  res  plane  idem  est  atque  mea 
res  periit  uel  ego  perii.  cf.  Pseud.  423.  985  (cf.  Lorenz  ad 
Pseud.  403).  Prorsus  eodem  sensu  usurpatur  noster  Most.  350 
Occidit  spes  nostra,  ubi  pro  nostra  dici  licuit  haec. 

Rud.  683    Nisi  quid  re  praesidi  adparas  ^    Trachalio,    acta 

kaec  res  est. 

Neque  aliter  hic  (=  meus  uel  nostei")  ad  primam  personam 
referendum  est  in  his  exemplis,  ubi  uulgo  creditur  hic  pronomine 
denolari  praesens  tempus,  quam  significationem  concedendum 
est  ipsam  quoque  eo  pronomine  icontineri,  ita  tamen  ut  uis 
possessiua  fortior  sit  temporali : 

Aul.  267  Id  inhiatj  ea  adfinitatem  hanc  obstinauii  gratia. 

Bacch.  56  Nam  huic  aetati  non  conducitj  mulier.,  latebrosus 
locus  [huic  aetati  =  nostrae  aetati).  cf.  Merc.  549;  Trin.  787. 
1090;  Bacch.  1090. 

Amph.  736  Vera  dico.  —  Non  quidem  hercle  de  hac  re 
(=  de  nostra  re,  de  qua  agitur).    Capt.  781;  Trin.  233. 

Epid.  730  Inuitus  do  hanc  ueniam  tibi  (=  ueniara,  quam 
ego  do).    Cas.  V  4,  26. 

Hecyr.  605  3fi  gfiale,  da  ueniam  hanc  mihi  (=  ueniam 
quam  ego  expeto).    cf.  Gas.  V  4,  21  ;  Bacch.  1198;  Amph.  924. 
Epid.  338  Per  hanc  curam  quieto  tibi  licet  esse, 
Bacch.  350  Exorsa  haec  tela  non  male  omnino  mihist.    cf. 

366.  764. 

Trin.  578  eadem  haec  confirmabimus  (=  nostras  res,  quas 

nos  agimus). 

Trin.  580  Dic  hoc  negoti  quomodo  actumst  (=  meum 
negotium  quod  ego  habeo).     Gist.  II  3,  51. 

Gapt.  250  estnobis  spes  in  hac  astutia;  Truc.  810;  Poen. 
622;  Merc.  126.  252.  358.  704.  911;  Pers.  761. 

Stich.  169  eius  ex  semine  haec  certost  fames. 

Stich.  176  Pt^opter  pauperiem  hoc  adeo  nomen  repperi 
(=  meum  nomen,  quod  ego  modo  pronuntiaui) . 

Poen.  854  Si  futurumst,  do  tibi  operam  hanc  (=  ego 
do  tibi  meam  operam,  quae  postea  describilur) .  Merc.  447; 
Pers.  233;  Men.  663;  Ter.  Phorm.  62^). 

Pers.  48  Resecroque  te,  operam  da  hanc  mihi  fidelem 
[operam  /lawc  =  operam  quam  ego  expeto  abs  te;  potest  eliam 
esse  =  operam  in  hac  re,  quam  ego  ago,  de  qua  loquimur). 

Men.  471   Non  hercle  (ego)  is  sum,  qui  sum,  ni  hanc  in- 

iuriam 
Meque  idtus  pulcre  fuero  [hanc  iniuriam  =  in- 

iuriam  mihi  inlatam). 

Merc.  991  Supplici  sibi  sumat  quod  uolt  ipse  ob  hanc  in^ 
iuriam  (iniuriam  quam  ego  feci). 


4}  Pseud.  104  sq.,  qui  uersus  uariis  temptati  sunt  coniecturis  (uide 
Seyffert  in  Philol.  XXV  p.  447  sq. ;  Lorenz  in  Philol.  XXXV  p.  157; 
Mahler  De  pron.  person.  ap.  Plautum  collocatione  p.  29),  possit  quispiam 
haec  proponere: 

Spero  dlicunde  hddie  m6  bona  dpera  aut  hdc  mald  [scil.  opera] 
Tibi  inuenturum  esse  auxilium  drgentdrium  (pro  hac  mala  exhibent 
haec  (uel  hec)  mea  BCD,  hoc  mea  Ast),  quibus  significatur :  '  tibi 
argentum  parabo  aut  honesto  modo  aut  mea  (quae  mihi  propria  est)  mala 
opera  i.  e.  quouis  modo';  sed  grauiorem  corruptelam  latere  persuasum 
habeo. 

Cist.  I  2,  2  Quae  hunc  quaestum  facimus  (=nostrum). 

cf.  Pers.  61. 

Most.  146  Atqiie  edepol  ita  tigna  umide  haec  putenty   non 

uideor  mihi 
Sarcire  posse  aedis  meas. 

Most.  165  periere  haec  oppido  aedes  {ha£c  aedes  idem 
est  atque  a>edes  meae  147). 

Pers.  143  exigam  hercle  ego  te  exhac  decuria  (=  nostra), 

Pers.  373  ego  de  hac  sententia  Non  demouebor. 

Pers.  384  Ne  haec  fama  faciat  repudiosas  nuptias, 

Bacch.  903  Hodie  exigam  aurum  hoc?  i.  e.  aurum  meum, 
quod  mihi  debetur  a  uobis,  quod  ego  postulo.     Simile  est 

Pers.  133  (Si)  itastj  hoc  tu  mihi  reperire  argentum  potes 
i.  e.  argentum,  cuius  ego  indigeo. 

Naeu.  74  (Ribb.  Com.  p.  19)  Quanto  libertaiem  hanc  hic 
superat  sertutus.  Item  haec  aerumna  plane  est  mea  aerumna 
Acc.352  (Ribb.  Trag.  p.  181)  et  Caec.  Stat.  86  (Ribb.  Com.  p.  50). 
Atque  haec  fabula  (uel  comoedia  uel  tragoedia)  constanter  est 
nostra  fabula,  quam  nos  agimus  (uel  egimus)  ueluti  Amph.  prol. 
15.  51.  52sq.  54.  59.  88.  94;  Trin.  prol.  18;  Merc.  prol.  5; 
Mil.  86;  Asin.  prol.  10;  Capt.  prol.  54  et  passim.  Neque  minus 
in  prologis  Terentianis  poeta  ipse  significatur  pronomine  hic  i.  e. 
nosterpoeta:  Phorm.  prol.  19;  Eun.  prol.  3.  35;  Haut.  prol.  18. 
23;  Adelph.  prol.  10.  48. 

Concedendum  tamen  est  saepius  relationem  ad  iocum  prae- 
sentem  coniunctam  esse  cum  ui  possessiua: 

Epid.  470  Atque  ita  profecto,  ut  eam  ex  hoc  exoneres  agro 
i.  e.  ex  meo  agro;  an  =  ex  agro  Attico? 

Merc.  781  Haec  uasa  aut  mox  aut  cras  iubebo  abs  te peti 
(=  nostra  uasa,  quae  hic  sunt).    cf.  Merc.  832.  869. 

Merc.  908  Sed  quin  ornatum  h\unc  reicio?  (=  meum  or- 
natum) . 

Truc.  596  huius  pater  pueri  illic  est.  i.  e.  mei  pueri  qui 

apud  me  est. 

In  formula  autem  sequere  hac  [ihac  memm)^  quae  sescen- 
tiens  occurrit,  per  hac  pronomen  non  tam  generaliter  Mtam  quae 

hic  est  quam  meaw  uiam  i.  e.  qua  ego  iturus  sum  significari 
apparet  ex  me  pronomine  plerumque  ad  hanc  formulam  ad- 
dito:  Trin.  1  Sequere  hac  me .  gnata;  577  /  hm^  Lesbonicej 
mecum;  exempla  uide  congesta  a  Seyfferto  Philolog.  XXIX 
p.  401,  a  Lochio  Zum  Gebrauch  des  Imperativus  bei  Plautus 
p.  45,  a  Kellerhoffio  in  Studemundi  Studiis  in  priscos  script. 
Lat.  II  p.  83  sq.i).  Si  autem  denotatur  uia,  in  qua  uersatur 
persona  altera ,  quae  appellatur ,  dicitur  istac  (=  tua  uia ,  in 
qua  tu  astas) :  Pers.  444  Abi  istac  trauorsis  angiportis  ad  forum. 
Epid.  660  Thesprioj  exi  istac  per  hortum.  Quodsi  significatur 
ea  uia ,  in  qua  neque  is  uersatur  qui  loquitur  neque  is  ad  quem 
uerba  fiunt,  ponitur  illa  {illac)^  quamuis  ea  uia  proxime  absit : 
Most.  931  Nu7ic  ego  me  illac  per  posticum  ad  congerrones  con- 
feram;  cf.  Most.  1045;  Merc.  1009;  Pers.  679. 

Ita  huius  modi  [ad  hunc  modum,  ad  hoc  exemplum  etc.) 
constanter  est  mei  modi  i.  e.  uel  *ut  ego  nunc  facio'  uel ,  id 
quod  rarius  fit,   '  ut  ego  dico '  (uel  '  dicam ')  : 

Curc.  204  quaeso  ad  hunc  modum  Inter  nos  amore  ute- 
mur  semper  surrepticio?  cf.  Bacch.  510;  Capt.  1033;  Rud.  195; 
Pseud.  1273.   1277;  Poen.   1272  sq.;  Trin.  795. 

Aul.  50   Vtinam  me  diui  adaxint  ad  suspendium 

Potius  quidem  quam  hoc  pacto  apud  te  seruiam. 
i.  e.  ut  ego  seruio. 

Pers.  335  Ea  causa  ad  hoc  exemplum  te  exornaui  ego 
i.  e.  meo  exemplo  ut  ego  exornaui.    Merc.  265 ;  Rud.  488. 

Aul.  69  ita  me  miseram  ad  huric  modum  Decies  die  uno 
saepe  extrudit  aedibus  i.  e.  ut  ego  extrudor. 


4)  Cum  constanter  dicatur  sequere  hac  (we),  non  sequere  huc  me,  non 
ferendum  est,  quod  codices  BCD  exhibent 

Merc.  542  ISlihU  est,  sequere  sis  huc  me  .  diem  unum  orauit. 
Sed  potius  scribendum  est  cum  A^t  et  Goetzio: 

Nihil  est:  sequere  sis.  hunc  me  diem  unum  orauit 

Vt  apud  me  praehiberem  locum,  ideo  quia  uxor  rurist. 
Seyffert  1.  L,  cum  illud  uitium  animaduertisset,  pro  huc  emendare  uoluit 
hac;  at  Ambrosiani   lectio  praeferenda   est;    cf.  anonymus  in  ind.  philol. 
Gotting.  V  p.  254. 

Most.  589  Multos  me  hoc  pacto  iam  dies  frustramini  i.  e. 
*ut  ego  fallor';  pro  quo  si  istoc  pacto  Plauto  placuisset,  essel 
*uestro  modo,  ut  uos  me  frustramini'.  cf.  Curc.  695;  Bacch. 
447;  Amph.  941  ;  Mil.  1023. 

Bacch.  65  Quid  ego  metuam^  t^ogitas?  adulescens  homo  Pene- 
trare  huius  modi  in  palaestram,  ubi  damnis  destidascitur. 
[huius  modi  =  de  qua  ego  uerba  faciamj. 

Similiter  huius  modi  etc.  significat  *ut  ego  dico'  uel  'di- 
eam'  etiam: 

Rud.  1072  Verbadat:  hoc  modo  res  gestast,  ut  ego  dicoj 
quo  in  uersu  hoc  modo  abundanter  proximo  enuntiato  secun- 
dario  explicatur.  Most.  26.  492;  Pseud.  1268;  Amph.  938; 
Rud.  603.  957. 

Conf.  etiam  Pseud.  823  Quom  hasceherbas  huius  modi 
in  suom  aluom  congerunt.    cf.  Poen.  824. 

Itaque  cum  pronominis  demonstratiui  hic  usus  coniunctissi- 
mus  sit  pronomini  possessiuo  meus  [noster),  fit,  ut  saepissime 
hic  et  meus  [noster)  coniungantur ,  quae  abundantia  sermonis 
repetenda  est  a  uulgi  more  propter  loquacitatem  quandam 
innatam  uerba  cumulandi : 

Curc.  725  Noui  ego  hos  pugnos  meos. 

Mil.  290  Egomet  duobus  his(ce)  oculis  meis  (sc.  uidi  eum). 

Asin.  737  Meritissumo  eius  quae  uolet  fa>ciemuSy  qui  hosce 

amores 
Nostros  dispulsos  conptdit. 
Most.  728;  Amph.  116;  Pseud.  152.  584.  1026;  Truc.  623; 
Epid.  307;  Stich.  298;  Trin.  190.  299.  381;  Capt.  220; 
Cas.  II  8,  41.  III  2,  1  ;  Pers.  400;  Pseud.  896  {hic  meus  Fleck.; 
mihi  hic  codd.;  hinc  meus  B.).  Acc.  556  (Bibb.  Trag.  p.  208). 
Afran.  8  (Bibb.  Com.  p.  166);  coniecturae  debetur  Men.  985 
quando  haec  (mea  meus)  erus  ob  facta  pretium  exsoluet. 

In  his  cum  paene  constans  ordo  is  sit,  ut  hic  priore  loco 
collocetur,  Curc.  567  cum  libris  restituendum  erit  Priusquam 
te  huic  meae  machaerae  obicio  mastigia  cum  hiatu  in  dihaeresi, 
quem   Plautus  saepius   admisit    {meae  machaerae   huic  Mueller 

Pros.  Plaut.  p.  552  et  Goetz).  Acc.  301  (Ribb.  Trag.  p.  175), 
ubi  Vossius  scripsit  Eloquere  propere  ac  meum  hunc  pauorem 
expectord,  cum  libri  praebeant  hutic  meum,  cum  Buechelero  cre- 
ticos  statuo  :  loquere  propere  dc  pauorem  hunc  meum  expectora^). 

Nec  tamen  desunt  exceptiones,  quibus  contraria  uerborum 
collocatio  {noster  hic)  a  suspicione  libera  sit.  Veluti  Bacch.  956 
Pdria  item  tria  eis  [his  A«*]  tribus  swit  fata  fiostra  huic  Ilio 
puto  nostra  in  Palatinis  traditum  significare  non  posse  'quae 
nos  (ego  et  Mnesilochus)  paramus'  sed  recte  cum  A«*  edi  nostro 
huic  Ilio. 

Most.   1078  hoc  legitur: 

Ndstrum  ego  huc  uicinum  opinor  esse  hominem  audacem  et 
malum.  huc  BC,  hoc  D,  quod  ferri  nequit;  hu(n)c  quod  uulgo 
editur  recte  emendatum  esse  arbitror;  hinc,  de  quo  quis  cogitet, 
peruersum  esse  cognosces  ex  eo,    quod  infra  de  hoc  aduerbio 

explicabo. 

Idem   uerborum   ordo  noster  hic  deprehenditur   praeterea 

quattuor  locis  Plautinis: 

Mil.  1090  Hic  cum  (■—)  erdst:  (— )  cldm  nostrum  hunc 

sermonem  suhlegerunt. 

Stich.  450  Aliud  posticum  nostrarum  hdrunc  aedium. 

Bacch.  945  Nostro  seni  huic  stolido,   ei  profecto  nomen 

fdcio  ego  Ilio  (ilico  A^*). 

Cist.  IV  2,  96  Nostra  haec  alumnast  tua  profecto  filia. 

Ex  his  uersibus  solum  primum  corruptum  esse  ex  ipso 
metro  cognoscitur;  quod  inest  alterum  uitium  facile  tollitur 
transponendo  hunc  cldm  nostrum  sermdnem  sublegemnt,  ita 
ut  prioris  partis  uulgari  lectione  accepta  totus  septenarius  ana- 
paesticus  sic  sit  constituendus : 

Hic  cum  (mea)  erast :  hunc  clam  nostrum  sermonem  sublegerunt. 
Ceterum  moneo  ne  Hermanni  quidem  coniecturam   a   ueri   si- 


I)  Item  constans  esse  solet  hic  uerborum  ordo :  hic  apud  me  [nos), 
hinc  a  me  [nobis),  huc  ad  me  etc,  iste  tuus ,  istic  apud  uos ,  istuc  ad  uos, 
hic  tuus,  hic  suus  (Phorm.  366),  ille  meus  {tuus)  etc,  illi  apud  te  (Stich. 
471)  etc. 


f    »  \ 

militudine  abhorrere:  clam  nostrum  nunc  etc;  recedit  autem 
a  nostra  ratione  quod  Ribbeckius  temptauit:  Hic  ciim  erast: 
clam  nostrum  hunc  (furtim)  s.  s. 

Nec  minus  incorrupti  uidentur  hi  duo  loci  Terentiani: 

Andr.  296  Bona  nostra  haec  tibi  permitto  et  tum  mando 

fidei. 

Phorm.  164  Nam  tua  quidem  hercle  certo  uita  haec  iX" 

petSnda  optdndaquest. 
uita  certe  (om.  haec)  G,  uita  certo  ^^^  D  [haec  add.  D^). 

In  hac  uerborum  coniunctione  hic  et  meus  [noster]  non  pror- 
sus  idem  significant,  sed  differenliae  aliquid  inter  ea  intercedit; 
possessiuum  enim  pronomen  nihil  nisi  hoc  significat:  rem  de 
qua  agitur  ad  eum  adtinere  qui  loquitur;  hic  autem  pronomine 
praeterea  indicatur  rem  adtinere  ad  ipsum  tempus  locumque 
quo  agitur,  uel  digitis  etc.  monstrari.  Id  maxime  apparet  ex 
iis  locis,  ubi  alterum  pronomen  cum  substantiuo  coniunctum 
fungitur  uice  appositionis  epexegetice  ad  alterum  additae :  ueluti 
Truc.  622  sq. 

.  .  .  quid  tibi  hanc  aditiost, 

Qtiid  tihi  hanc  notiost,  inquam,  amicam  meam? 

Men.  300  Qui  amicam  habes  eram  meam,  hanc  Erotium. 
(sic  scribo  duce  A«*,  in  quo  litterae  inde  ab  bes  usque  ad 
finem  legi  potuerunt) ;  cf.  Gist.  I  2,  14. 

Quare  htc  interdum  coniungitur  etiam  cum  pronomine 
possessiuo  secundae  personae,  ueluti 

Trin.  828   Atque  hdnc  tuam  gUriam  iam  dnte  auribus 

acceperam  et  n6biles(t)  dpud  homines. 
i.  e.  Huam  gloriam,  de  qua  ego  nunc  dico  uel  quam  ego  nunc 
laudibus  effero'.  Nec  tamen  hanc  tuam  idem  est  atque  istam, 
ut  uolunt  Reisig  Vorles.  §  209  et  Brix  ad  Trin.  873,  quamuis 
Trin.  828  istam  non  ineptum  sit.  Ceterum  moneo  uu.  828—831 
hominibus  doctis  suppositicios  uideri :  cf.  Voss  *De  uersibus 
anapaesticis  Plautinis'  in  programmate  progymn.  real.  Theodo- 
nisuill.  1881  p.  13.  Ter.  Andr.  510  Prorsus  a  me  opimonem 
hanc  tuam  esse  ego  amotam  uolo.  Most.  753  Vt  sibi  liceret  m- 
spicere  hasce  aedis  tuas. 

Similiter  aduerbia  ab  hic  deriuata  coniunguntur  cum  no- 
tionibus,  quae  idem  fere  significenl.  qua  de  re  agam  infra 
in  fine  huius  capitis. 

Haec  uis  possessiua  inest  in  hic  etiam  tum,  ubi  referendum 
est  ad  ea,  quae  is  qui  loquitur  modo  dixit  uel  quae  stalim 
dicturus  est,  cuius  generis  exempla  aliquot  iam  supra  tetigimus : 

a)  hoc  [haec  res^  haec)  referendum  est  ad  ea  quae  is  qui 
uerba  facit  dixit,  siue  spectat  ad  enuntiatum  primarium  siue 
ad  secundarium;  est  igitur  idem  atque  *quod  ego  dixi  uel 
dico',  quod  enuntiatum  relatiuum  saepe  additur: 

Trin.  402  Minus  quindecini  clies  sunt,  quom  pro  hisce  aedibus 
Minas  quadraginta  accepisti  a  Callicle : 
Estne  hoc  quod  dico,  Stasime? 
cf.  Trin.  449;  Epid.  44;  Poen.  704. 

Amph.  514  Heri  uenisti  media  nocte^  nunc  abis.  hocin 
placet?  [hoc  =  quod  ego  dico;  istuc  esset  *quod  tu  facis'). 

Conf.  Amph.  prol.  24;  Merc.  3.  31.  321.  554.  578;  Mil. 
297.  309;  Cas.  I  27.  II  3,  53.  III  5,  63;  Poen.  prol.  116; 
Ter.  Phorm.  136;  Truc.  109;  Capt.  71.  639.  643  sq.  762; 
Amph.  242.  254;  Enn.  188.245   (Ribb.  Trag.  p.   40.  51). 

Eodem  modo  ponitur  pluralis  haec  =  quae  ego  dixi : 

Trin.   103  Haec  quom  audio  in  te  dici,  discrucior  miser. 

Trin.  287  Haec  ego   doleo,    haec  sunt  quae  excruciantj 

haec  dies  noctes  canto  ut  caueas. 

Cist.  I  1,  53  Sine  opera  tua  nihil  di  horunc  facere  possunt. 
cf.  Men.  976;  Truc.  566;  Mil.  299;  Amph.  prol.  13.  261; 
Merc.  54.  399;  Pers.  183;  Stich.  448;  Ter.  Phorm.   130.  132. 

Pers.  527  Haec  cura  [haec  =  quae  ego  dixi  uel  tibi  com- 
mendaui;  istaec  esset  =  quae  tibi  commendata  sunt). 

Imprimis  nota  formulam  in  narrando  saepe  occurrentem  Dum 
haec  aguntur:  Amph.  1098.  1120;  Merc.   193. 

Pro  hoc  uel  haec  usurpatur  etiam  haec  res  uel  hoc  uerhim 
uel  haec  uerba:  Cist.  13,  49;  Stich.  18  sq.;  Most.  590  sq. 
Molestus  si  sum,  reddite  argentum:  abiero.  Responsiones  omnis 
hoc  uerbo  eripis;   Stich.  193.     Atque   eodem  sensu  hic  con- 

iungitur  cum  substantiuo  quodam,  quo  apposito  id  quod  dictum 
est  accuratius  explanatur: 

Capt.  prol.  40  Et  hic  hodie  expediet  hanc  docte  falla- 
ciam.  i.  e.  hoc,  quod  ego  dixi  illum  facturum  esse,  est  fallacia. 
Trin.  692. 

Amph.  253  Haec  illic  est  pugnata  pugna  (i.  e.  pugna, 
quam  descripsi  et  enarraui). 

Truc.  689  Perii,  rabonem!  quam  esse  dicam  hanc  beluam? 
Item   haec  plurali    comprehenduntur   complures    notiones, 
quas  quis  modo  commemorauit: 

Pers.  555  Perfidia    et   peculatus    ex    urbe    et    auaritia    si 

exsulant, 
Quaita   imiidia^    quinta  ambitio,    sexta   (autem) 

obtrectatio, 
Septumum  periurium  —  Eugae.  —  Octaua  indili- 

gentia, 
Nona    iniuria,    decumum^    quod  pessumum   ad" 

gressust,  scelus: 
Haec  unde  aberunt,  ea  urbs  moenita  muro  sat  erit 

simplici. 
(sic  Studemund  in  -Festgruss'  Wirceburgi  1868  p.  75). 
cf.  Turpil.  201  (Ribb.  Com.  p.  109);  Afran.  381  sq.  (Ribb.  Com. 
p.  213);  Plaut.  Pseud.  69;  Asin.   198. 

Cato  R.  R.  37  Hordeum,  foenum  Gra£cum,  eruum,  haec 
omnia  segetem  exsugunt.  Alia  exempla  Catoniana  uide  apud 
Holtze  Synt.  I  p.  370.  Simili  modo  apud  posteriores  scriplores 
argumentum  complurium  senlentiarum  hic  pronomine  saepius 
cum  omnis  cunctus  uniuersus  adiectiuis  coniuncto  comprehenditur 
(uide  Grysar  Theorie  des  lat.  Stils  p.  71  sq.) ;  nec  secus  illud  ex- 
plicandum  est,  quod  Grysar  1.  c.  p.  72  adnot.  disputauit.  Sed 
cum  uulgo  ad  comprehendenda  ea,  quae  antea  dicta  sunt,  /5  ea 
id  adhibeatur  (uide  infra),  quae  differentia  inter  pronomen  irpu»- 
ToTpiTov  et  correlatiuum  intercedat,  exponendum  est.  Is  ea  id 
igitur  cum  simpliciter  repetat  ea  quae  antea  dicta  sunt,  siue 
dixit  is  qui  loquitur  siue  is  qui  est  appellatus  siue  alius  quis 
superiora,    hic   pronomine    denolat   is  qui   loquitur  ipsum   se 

dixisse  atque  ita,  ut  ei  rei  maiorem  uim  tribuat,   quod  ipse  quae 
sunt  narrata  commemorauit  quam  quod  alius  quis  ea  effecit. 

/?)  hic  referendum  est  ad  sequentia;  hoc  [haec)  est  *quod 
(quae)  ego  dicam'.  Etiam  hoc  casu  pronomen  aut  nude  ponitur 
aut  coniungitur  cum  substantiuo  aliquo ;  atque  subsequens  sen- 
tentia,  ad  quam  pronomen  spectat,  est  aut  secundaria  (accus. 
cum  inf.,  ut,  quia  etc.)  aut  primaria.  Ad  primam  autem  per- 
sonam  hoc  pertinere  ea  re  illustratur,  quod  uerbum  enuntia- 
lionis  primariae  primam  personam  saepius  exhibet: 

-1)  hic  pertinet  ad  sententiam  secundariam: 

Curc.  670  Hoc  prius  uolo,  Meam  rem  agere. 

Merc.  797  Demiphoni  haec  eloquar,  Me  istanc  capillo  pro- 

tracturum  esse  in  iiiam. 

Capt.  620  Sed  hoc  primum   me  expurigare  tibi  uolo,    me 

insaniam 
Neque  tenere  neque  mi  esse   ullum  morhum   nisi 

quod  seruio. 
Capt.  701.  750;  Stich.  9  sq.   167  sq. ;  Bacch.  4099  sq.;   Pseud. 
945.  94  9;  Adelph.  964. 

Merc.  692  Parumne  hoc  est  malae  rei,  quod  amat  Demipho? 
(sc.  mihi).    Trin.  394  sq. ;  Poen.  883  sq. 

Ita  frequentissime  usurpatur  hoc  oro  rogo  qiiaeso  moneo,  ut 
(ne) ,  ubi  pronomine  hoc  id  quod  expetitur  maximopere  effertur : 

Capt.  747  At  unum  hoc  quadso,  si  huc  rebitet  Philocrates, 
Vt  mi  eius  facias  conueniundi  copiam. 
cf.  Capt.  244  sqq.;  Ter.  Hecyr.  766;  Turpil.  24  4   (Ribb.  Com. 

p.  440). 

Stich.  44   Quamobrem  ego  te  hoc,  soror,  tametsi  es  maior^ 
Moneo,  ut  tuom  memineris  officium, 
Trin.  674.    praeterea  cf.  Cas.  II  5,  34.  11  6,   42;    Merc.  330; 
Rud.  487.  490.  246;  Enn.  46  sq.   (Ribb.  Trag.  p.  24). 

Eadem  res  est,  si  hoc  ablatiuum  sequitur  sententia  a  cpna 
uei  quom  ordiens : 

Amph.  254  Hoe  adeo  hoc  cofimemini  magis,  quia  illo  die 
inpransus  fui.  cf.  Pseud.  643  (ubi  Ritschl  hoc  mutauit  in  nunc 
sine  idonea  causa) .    822  sq. 

Cum  hic  pronomine  ad  sequentem  sententiam  secundariam 
spectante  consociatur  substantiuum : 

Epid.  355  7iam  ita  suasi  seni  atque  hanc  habui  orationem, 

Vt  quom  redisses  7ie  tibi  eius  copia  esset. 
Curc.  377  Habent  hunc  morem  plerique  argentarii^ 
Vt  alius  alium  poscant,  reddant  nemini. 
cf.  Capt.  24  6.  525.  684  sq. ;  Trin.  642.  689. 

2)  hic  pertinet  ad  sententiam  primariam: 
Luculentissimum  exemplum  est  Ter.  Phorm.   424,    ubi  ad 
hoc  enuntiatio  quod  dicam  accedit: 

Hoc  consiliu7n  quod  dicam  dedit : 

Lex  est  ut  orbaCj  qui  sint  genere  proximi, 
Eis  7iubant  et  illos  ducere  eadem  haec  lex  iubet. 
Poen.  prol.  40  Et  hoc  quoque  efiam,  quod  paene  oblitus  fui : 

Dum  ludi  fiunt,  in  popinamj  pedisequi, 
Inruptionem  facite. 
Stich.  460;   Merc.  70.  266;    Truc.  494;    Most.  246  sq.;  Poen. 
237. 

Eodem  referendae  sunt  formulae  hoc  age  [sis] ,  hoc  audi,  hoc 
[sis)  uide,  hoc  animum  aduorte,  quibus  uti  solent,  qui  audientis 
animum  missis  ceteris  rebus  ad  id  ipsum  attendi  uolunt,  quod 
ipsi  dicunt  uel  quod  maxime  agitur: 

Hocuide:  Truc.  604  Hocuide:  dentibus  fi^endit,  icit  femur. 
cf.  Pseud.  453;  Afran.  468  (Ribb.  Com.  485);  Curc.  426.  453; 
Pers.  788.  hoc  sis  uide :  Merc.  467;  Cist.  I  4,  57;  Stich.  270; 
Capt.  664  debetur  coniecturae  Muelleri  Pr.  Pi.  p.  58  not.  4.* 

Hoc  age  (sis) :  Bacch.  994;  Capt.  444;  Cist.  1  4,  84  [hoc 
uolo  agatis).  IV  2,  25.  84 ;  ^  Pers.  584.  768.  praeterea  uide 
Brixium  ad  Capt.  444  et  Lorenzium  ad  Pseud.  449  et  4  90  et 
Langen  Beitraege  zur  Kritik  u.  Erklaerung  des  Plautus  p.  472  sq. 

Hoc  audi  Merc.  924;  Poen.  407. 

Hoc  a7iimum  aduorte  Trin.  66;  Pseud.  4  53;  Pers.  4  46; 
Curc.  270 ;  Capt.  329 ;  Mil.  766.  Brix  in  adnot.  ad  Trin.  66, 
MiL  766,  Capt.  326  arbitratur  hoc  esse  aduerbium  pro  huc  po- 
situm ;  immo  accusatiuum  esse  opinor,  cum  praesertim  ab  ani- 

mum  aduortere  pendeat   accusatiuus   ipsius  substantiui    Pseud. 
U3  Nunc  adeo  hanc  edictionem  nisi  animum  aduortetis  omnes. 

Atque  etiam  iis  locis,  ubi  hoc  [haec  res)  ad  enuntiatum 
interrogatiuum  siue  subsequens  siue  antecedens  pertinet,  pro- 
nominis  uis  eadem  est,  ut  is  qui  loquitur  ad  id  quod  ipse 
interrogat  alterius  animum  aduertere  uelit: 

Trin.   173  Sed  nunc  rogare  (hoc)  ego  iiicissim  te  uolo: 
Quid  fuit  officium  meum  me  facere? 

Men.  1130 sed  mi  hoc  responde.  —  Roga.  — 

Quid  erat  nomen  nostrae  matri? 
cf.  Trin.  1074;  Men.  923;  Poen.  252;  Pers.  215;  Amph.  609; 
Cas.  III  5,  21  ;  Mil.  430  sq.;   Ter.  Andr.  849;   Haut.  890.  943; 
Eun.   100  sq.  694  sq.  707.  792  sq. 

Illustratur  uero  quae  in  ipso  hoc  pronomine  inest  ad  pri- 
mam  personam  relatio  saepius  ita  ut  accedat  quod  (ego  te)  rogo : 

Men.  914  Dic  mihi  hoc  quod  te  rogo:  Album  an  atrum 
uinum  potas?  cf.  Curc.  245;  Most.  748;  Pseud.  340.  1191; 
Merc.   185.  214;    Asin.  578 1).     In   horum  exemplorum  pleris- 


i)  Ad  horum  exemplorum  similitudinem  Pseud.  315  sic  legendum  est 
cum  Palatinis: 

Di  melius  faciant  (uel  potius  faxint).  —  Fac  hdc  quod  te  rogdmus,  BdUid, 
Di  melidra  fdxint.  #  fdce  quod  codex  Ambrosianus ,  quem  editores  secuti 
sunt.  At  in  hac  optandi  formula  inusitatus  est  meliora  pluralis.  Geterum 
in  faxint  subiunctiuo  prisco  conseruando  libri  sibi  non  constant;  uide 

Cas.  IV  3,  15  Di  melius  facidnt;   sed  crepuit  6stium;  exitur  fords 
(ita  libri  omnes  cum  A**  male). 

Merc.  284  Salue{t)o.   quid  flt?  quid  agis?  —  Quod  miserrumus.  — 

Dei  melius  fdciant.  —  Di  h6c  quid^m  faciunt.  —  Quid  4st? 
priore  loco  faxint  CD  bene,  faxim  B,  facient  A^t  (non  faxint,  quod  in  A 
perperam  legit  Loewe). 

Bacch.  626,   ubi   equidem   Muellero  auctore  [Nachtr.  p.  27)  numeros 
sic  constituo: 

Mnesiloche,  quid  fit?  —  Perii.  — 

Di  m6lius  fdxint  (codd.  faciant).  —  Perii.  

(627)  Non  tdces,  insipiens?  —  Tdceam?  — 

Sanus  satis  n6n  es.  —  Perii  (ita  libri  omnes). 

que  quamquam  hoc  ideo  adiectum  esse  uidetur,  quia  opponiiur 
id,  quod  rogatur,  aliis  rebus,  nescio  an  etiam  his  quattuor  lo- 
cis,  ubi  libri  hoc  ante  quod  rogo  omiltunt,  id  addendum  sit: 
Curc.  708  Qudndo  uir  bonu^s,  responde  (hoc)  quod  rogo.  — 

Roga  quod  lubet.  — 
Promistin  ....   Te  omne  argentum  redditurum? 

{hoc  addidit  iam  Fleckeisen). 
Pseud.  967  Heus  tUj  qui  cum  hirquina  bdrba  (a)stds,  responde 

(hoc)  qu6d  rogo. 
[hoc  inseruit  Ritschl  inuitis  libris  ABCD,  in  quibus  est  stas  barba 
responde  quod  rogo). 

Rud.  124   Tu  siquid  opus  est  dic.  —  Dic  (hoc)  quod  te  rogo. 

(dice.  —  Dic  quod  te  rogo  libri) . 
Ter.  Andr.  764  Mitte  id  quod  scio :  dic  (hoc)  quod  rogo. 
quamquam   numeri   huius   uersus  paulo  suauius  fluunt,    si  hoc 
omittitur. 

Ad  hic,  quod  ad  sequentia  spectat,  additur  saepius  sub- 
stantiuum,  quo  uniuerse  id  indicatur,  quod  quis  inlerrogaturus 
uei  dicturus  est : 

Capt.  prol.  35   Hisce  autem  inter  sese  hunc  confinxerunt 

dolum, 
Quo  pacto  hic  senios  suom  erum  hinc  amittat 
domum : 
Itaque  inter  se  conmutant  uestem  et  nomina. 

Ritschelius  Fleckeiseno  (Exercit.  p.  19)  obsecutus  refragante  usu  dicendi 
uerba  tradita  mutauit  sic: 

(Heus)  Mnesiloche,  quid  fit?  —  P6rii.  —  Di  meli6ra  fdxint.  —  Pirii. 
Praeterea  cf.  Ter.  Phorm.  1005  Mi  homo,  di  melius  duint. 
Etiam  faciat  singularis  simili  loco  legitur: 

Amph.  461   Nisi  etiam  is  quoque  me  ignorabit,  quod  ille  faciat  htppiter. 

{faciat  libri,  at  faxit  Seruius). 
Contra  Most.  398  ...  Ita  ille  faxit  luppiter. 
Pseud.  923  ..  .  ita  ille  faxit  luppiter. 

Curc.  27  Nee  me  ille  sirit  luppiter   {sinit  BE,  sunt  J;   sirit  metro 
postulatur).  — 
Nec  secus  hoc  peruerse  omittunt  BCD,  ubi  A  bene  exhibet: 

Truc.  273  Nunc  places,  quom  mi  inclementer  dicis.  —  Quid  hoc  quod 

te  rogo? 

hunc  est  *quem  ego  dicam'. 
cf.  Capt.  98  sqq.    232;    Merc.  1019;    Men.  338  sq.    572  sqq. ; 
Cist.  I  3,  7;   Poen.   1099. 

Potest  autem  is  quem  stalui  intercedere  cum  prima  persona 
conexus  multis  uariisque  modis  explicari;  modo  enim  hoc  est 
'quod  ego  dico'  (uel  'dicam'  uel  'dixi')  ut  in  exemplis  quae 
supra  attuli,  modo  ^  quod  ego  cognoui,  quod  ego  miror'  etc. 
Veluti  hoc  est  uerbis  indicantur  sequentia  ita,  ut  causa  statim  aflFe- 
ralur  [hoc  =  'quod  ego  dicam'  uel  'quod  ego  scio,  expertus  sum'): 

Stich.   127  sq.  Sed  hoc  est,    quod  ad  uos  uenio ; 

3Iihi  ita  auctores  sunt   amici ,   ut  uos  hinc 

abducam  domum. 
Curc.  172  Hoc  etiamst  quamobrem  cupiam  uiuere: 

Quia  te  prohibet  erus.  clam  potior. 
Baccli.  1099  Hoc^  hoc  est^  quod  (cor)  peracescit,  hoc  est 

demum^  quod  percrucior : 
1101    Cano  capite  atque  alha  barba  miserum  me  auro 

esse  emunctum. 
€or  addidit  0.  Seyffert  Stud.  Plaut.  p.  13,  recepit  in  contextum 
Vssing, 

Asin.  864  Hoc  ecastor  est,  quod  ille  it  ad  cenam  cotidie: 

865  Ait  sese  ire  ad  Archidemum : 

867  Is  apud  scortum  conruptelaest  liheris,  lustris  studet. 
In  hoc  exemplo  hoc  est  'quod  ego  cognoui',  causa  autem  indi- 
catur  u.  867;  nec  secus 

Men.  1135  Hoc  erat,  quod  haec  te  meretrix  huius  uocabat 

nomine: 
Hunc  censebat  te  esse,   credo ,  quom  uocat  te  ad 

prandium, 
(ad  quem  uersum  Brix  recte  adnotat:    ))die  V^endung  hoc  erat 
[est)  quod  will  sagen,  dass  man  zu  einer  frUher  unerklm-lichen 
Thatsache  nun  den  Grund  einsieht«)   et 

Cas.  IH  2,  2  Hoc  erat  ecastor ,   quod  me  uir  tanto  opere 

orabat  meus : 
Liberae  aedes  ut  sibi  essent,  Casinam  quo  de- 

duceret. 

(id  quod  codd.  pro  quod  in  uersu  priore).  Conf.  etlam  Merc. 
711  Pol  hoc  est,  ire  quod  rus  meus  uir  noluit^  ubi  oratio  in- 
terrumpitur. 

Quomodo  illuc  est  quod  formula  explicanda  sit,  uide  infra. 
Neque  minus  dilucide  hoc  spectat  ad  personam  loquentem 
in  Quid  hoc  (est)  ?  formula,  quae  saepissime  usurpatur,  ubi  noua 
aliqua  res  obiecta  admirationi  est  ei ,  qui  ipse  secum  loquens 
haec  uerba  pronuntiat ;  hoc  ergo  idem  est  alque  '  id  quod  ego 
cognosco  (uideo) ': 

Ter.  Phorm.  177   Sed  quid  hoc  est?   uideon   ego   Getam 

currentem  huc  aduenire? 
Exempla  uide  ab  0.  Seyfferto  Stud.  Plaut.  p.  28  sq.  et  Brixio 
ad  Mil.  1306  (append.  crit.).  1344  congesta.    Verum  sicubi  alter 
alterum  perconlatur,  hoc  pronomine  omisso  dicitur  Quid  est? 

Pro  hoc  autem  usurpari  licet  haec  res  uel  hic  cum  alio  sub- 

stantiuo  coniunctum,  quo  addito  illa  res  accuratius  depingitur : 

Men.  1076  Tu  erus  es :  tu  seruom  quaere.tu  salueto:  tu  uale. 

Hunc  ego  esse  aio  Menaechmum.  —  At  ego  me.  — 

Quae  haec  fabulast? 
(i.  e.  quid  hoc  est  quod  agi  uideo?). 

Pers.  787  sed  quid  ego  aspicio?  Hocuide:  quae  haec  fa- 

bulast?  pol  hic  quidem  potant. 
Most.  937  ADV.  HeuSy  reclude:  heus  Tranio,  etiamne  aperis? 

THE.  Quae  haec  est  fabula? 
(Theopropides  secum  loquitur  ad  spectatores  conuersus) .  Andr. 
747;  Eun.  689. 

Poen.  1297  Quid  hoc  est  conduplicationis?  quae  haec 

est  congeminatio? 
Rud.  1371   LA.  Neque  edepol  tihi  do  neque  quicquam  debeo, 

GR.  Quae  haec  factiost? 
Non  debes?  (Gripus  uerba  quae  haec  fojctiost 
i.  e.   'quid  hoc  est  quod  nobis  fit'    pronuntiat  ad  Daemonem, 
qui  adest,  non  debes  uerba  ad  Labracem). 

Bacch.  842  Meamne  hic  Mnesilochus  Nicobuli  filius 

Per   uim   ut   retineat   mulierem?    quae    haec 

factiost? 

Epid.  710  Quor  dare  aiisii^s?  —  Quia  mi  lubUumst.  —  Quae 

haec^  malum,  inpudentiast? 

Men.  792  Tua  quidem  ille  causa  potabit  'minuSj 

Si  illic  siue  alibi  lubebil?  quae  haec,    malumy 

inpudentiast? 
Acc.  455  (Ribb.  Trag.  p.  194)  Quae  udstitudo  haec  aut 

unde  inuasit  mihi? 
(conexus  cum  prima  persona  salis  apparet  ex  mihi  pronomine)^). 
Pers.  846  SA.  Hicinest,  qui  fuit  quondam  fortis?  DO.  Quae 

haec  res  est?  ei^  colaphum  (mi)  icit 
Dordalus  loquilur  ad  spectatores  conuersus). 

Ex  contrario  ubi  alter  alterum  cum  de  aliis  percontatur 
tum  de  eis,  quae  alter  modo  dixit  uel  fecit  (cf.  Seyffert  1.  1. 
p.  28  sq.)  ,  pronomen  poni  non  licet,  sed  dicendum  est  quid 
est?  uel  quae  res?  Eligam  ea  exempla,  ubi  quae  res  occnrrii : 
Asin.  477  Quae  res?  tun  libero  homini  Male  seruos  loquere? 
cf.  Poen.  1199;  Aul.  423;  Cas.  IV  4,  7. 

Cas.  IV  4,  19sq.2)  LY.  3Iea  uxorcula,  Quue  res?  OL. 
Quid  est?  LY.  Institit  plantam  quasi  Liica  bos.  —  Tace  sis. 
(Geppert  uerbis  uiolenter  mutatis  legit  Quae  (est  haec)  res?\ 
uide  Fieckeisenum  in  ann.  phiL  uol.  Clll  p.  706). 

Etiam  Cas.  III  6,  8  secundum  libros  cum  A  legendum  esl : 
LY.  Quae  res?  OL.  Haec  res.  LY.  Etiamne  adstas?  OL.  Enim- 
uero  7tQayf.iaTd  (.loc  TtaqBXBtg.  [Quae  res  :i[^  Haec  res.  etiamne 
adstas?  ^  Enimuero  A;  Qu(a)e  res  d^  haec  res  :^  Etiamne 
astas?  44^  Enimuero  [a{d)stas?  enim  uero  EJ]  fere  BEJ ;  Quae 
(est  haec)  res?  :^  Etiamnunc  Geppert). 


i)  Cuin  in  his  interrogationibus  pronomen  demonstratiuum  constanter 
adhaereat  pronomini  interrogatiuo  et  aegre  desideretur  est  uerbum,  quod  in 
exemplis  laudatis  locum  habet,  nescio  an  sic  legendum  sit:  Quae  haec 
udstitudo{st)  aut. 

2J  A^t  uersiculos  sic  distribuit: 

Mea  uxorcula  quae  res 
Quid  est  p;.  Insistit  pldntam 
Quasi  Ltica  bds  |J  Tace  sis. 
Mea  uxorcula  44  f  M*d  est?  fl:  Institit  plantam  f|:  Quasi  iocabo  \\  Nebula  etc. 
BEJ. 

Spengel  Truc.  611  sic  facit  Cyamum  ad  Stratophanem  mi- 
litem  dicentem: 

Quae  (haec)  res(t)? 

Meone  ero  tu,  inprobe^  maledicere  audes^  fons  uiti  et  peiuri? 
sed  et  libri  pro  quae  haec  rest  praebent  que  (uel  que^\  hercles 
et  expectatur  haec  sententia :  'Istocine  modo  tu  audes  meo  ero 
maledicere?'  uel  *Istaecine  lu  audes  .  .  .  maledicere?':  tamen 
profiteor  me  probabilem  emendalionem  proferre  nequire ;  Schoell 
edidit:   Quae  res? 

At  Cas.  II  8,  18  cum  oratio  directa  sit  ad  spectatores  a 
Chalino  secum  loquente  (conf.  tamen  quae  uoluptas  tua).  Geppert 
quae  haec  res  est  non  male  uidetur  scripsisse: 

Quid?  deosculer?  Quae  (haec)  res  (est)?  quae  uoluptds 
tud?  (quae  uoluptas  codd.,  uoluptas  quae  Gepj).];  /r«ec  =  quam 
ego  miror,  quam  ego  uideo;  cf.  exempla  supra  allata. 

Atque  eadem  de  causa  quae  haec  res  est  opinor  legendum 
esse  MiL  1343  Sed  quid  hoc?  quae  (haec)  res  (est)?  quid  uideo? 
(6)  lux  salue  (-^-).  (Sed  quid  [inquit  C]  hoc  queris  quid 
[quod  C]  uideo  lux  [uix  B]  salue  libri;  suo  iure  quid  uideo 
defendunt  Seyffert  1.  1.  p.  29  et  Brix  in  editione). 

Idem  significat  Quid  hoc  est  negoti?^  quae  formula  admi- 
rantis  est,  quid  id  sit  quod  uideat  uel  audiat.  Vbi  autem  id 
quod  alter  facit  denotatur,  adhibendum  est  pronomen  istuc, 
qua  de  re  infra  dicetur: 

Bacch.  1120  Quis  sonitu  ac  tumulto  tanto  nominat  me  atque 

pultat  aedis?  — 
Ego  dtque  hic.  —  Quid  hoc  est  negot i  nam, 

amdbo? 
Quis  hds(ce)  huc  ouis  adegit? 
(Verba    fiunt  ad  sororem ,    quae  tamquam  spectatorum  munere 
fungitur,  non  ad  senes;  simul  autem  negotium  illud  ad  Bacchi- 
dem  eiusque  sororem  (i.  e.  ad  *nos')  pertinet). 

Men.  522  Qui4  hoc  est  negoti?  satin^  ut  quemque  conspicor^ 
Ita  me  ludificant  ? 

Cas.  III  5,  15  Timeo  hoc  negoti  quid  siet  (sic  A  solus, 

negotium  quid  est  ceteri  obstante  metro). 

Men.  384  Nimis  miror  quid  hoc  sit  negoti. 

Poen.  1249  Misera  timeo,  Quid  hoc  sit  negoti,  mea  soror : 

Gapt.  697  nunc  scio,  Quid  hoc  sit  negoti^). 

Adelph.  707    Quid  hoc  est  negoti?  hoc  est  patrem  esse 

aut  hoc  est  filium  esse? 
Quid  hoc  sit,  explicatur  saepius  ita,  ut  sequatur  enunliatum 
secundarium  a  quod  ordiens  aut  accusatiuus  cum  infinitiuo: 
Asin.  407  Quid  hoc  est  negotiy    neminem  meum  dictum 

mdgni  fdcere? 
Cist.  V  I   Quid  hoc  negotist,  quod  omnes  homines  fdhn- 

Idntur  per  uidSj 
Mihi  esse  fliam  inuentam? 
Hecyr.  97    Sed  quid  hoc  negotist^    modo   quod  ndrrauit 

mihi 
Hic  intus  Bdcchis? 
Bacch.  415  Quid  hoc  negotist,  Pistoclerum  Lydus  quod 

erum  tdm  ciet? 
Men .  762  Quid nam  hoc  sit  negoti,  quod  filia  sic  repente 

expetit  me. 
Vno  loco  sequitur  alterum  enuntiatum  interrogatiuum : 

Men.  997    Quid  hoc  est  negoti?   quid  illisce  homines  dd 

me  curruntj  obsecro? 
sed  ut  in  ceteris  exemplis  arbitror  etiam  hic  pro  quid  restituen- 
dum  esse  quod;  nam  quamuis  in  uersibus  hunc  excipientibus 
saepius  redeat  pronomen  interrogatiuum  'quid,  quo)  ideoque 
putet  quispiam  subesse  hic  artificium  anaphorae,  tamen  id  ob- 
stat,  quod  u.  997  dirigitur  ad  spectatores,  uersibus  998  sqq.  iili 
ipsi  appellantur  qui  loquentem  aggrediuntur;  cum  igitur  duae 
orationis  partes  sint  secernendae,  nullo  modo  illo  artificio  quid 
(u.-  997)  defenditur;  cf.  etiam  Amph.  502,  Rud.  559,  ubi  item 
quod  usurpatur. 

Saepius  ad  hoc  in  formula  quid  hoc  est?  accedit  genetiuus 
nominis,  quo  illud  hoc  accuratius  definiatur: 


1)   Qiiid  hoc  sit  Brix,  cuius  uide  adnot.  crit.  in  append. ;   quid  sit  h6c 
codd. ;  uide  etiam  Seyfifertum  1.  1.  p.  29  et  supra  p.  168  adnot.  1. 

Rud.  613  Sed  quid  hoc  in  Veneris  fdno  m[eae  uiciniae] 
Clamoris  oritur?  animus  mirat[ur  meus], 

Aul.  403  Sed   quid  hoc  clamoris   dritur  hinc  ex  pr6- 

xumo  ? 
cf.   Enn.    143   (Ribb.    Trag.  p.  34);    Pacuu.    133   (Ribb.  Trag. 
p.  92);    Caec.    Stat.    245  (Ribb.    Com.    p.    74);    Pompon.  121 
tRibb.  Com.  p.  243);  Rud.  415;  Poen.  1297;  Ter.  Eun.  546. 

Alibi   hic   pronomine    id   significatur   '  quod   ego  audio  uel 
modo  audiui,  id  quod  nos  audimus  uel  modo  audiuimus': 

Amph.  843   Ne   ista   edepol^    si  haec  uera  loquitur j    exa- 

mussimst  optuma. 

Most.  962  Ei  mihi:  occidi,  Si  haec  hic  uera  memorat. 

Merc.  911    Vt^  si  haec  non  sint  uera^  inceptum  hoc  itiner 

perficere  exsequar. 

Aniph.  748  Amphitruo  Sosiam  his  interrogat  uerbis: 

Audiuistin  tu  me  narrare  hodie  haec? 
haec  sunt  res  ab  Amphilruone  gestae,  quas  ipsum  Amphitruo- 
nem  narrasse  Alcumena  contendit. 

Phorm.  206  Hoc  uerumst;  208  Hoc  nihil  est. 

Bacch.  449  Acris  postulatio  haec  est,  quom  huius  dicta  m- 

tellego. 
haec  per   attractionem   quae    dicitur   generis   positum   est  pro 
hoc  =  'hoc   quod   ego  cum   admiratione   audio,    est  acris  po*- 
stulatio'. 

Bacch.  435  Propter  me  haec  nunc  meo  sodali  dici  discru^ 
cior  miser.  Innocens  suspicionem  hanc  sustinet  causa  mea 
(haec  uerba  Mnesilochus,  qui  Lydi  et  Philoxeni  sermonem  cap- 
tat,  facit  ad  spectatores)  ;  cf.  Men.  927. 

Bacch.  1110   Numquidnam  ad  filium  haec  aegritudo   at^ 

tinet? 

m 

uerba  sunt  Philoxeni  ad  Nicobulum  conuersa,  qui  eadem  uter- 
que  aegritudine  adfecti  sunt. 

Nec  multo  secus  Mil.  626  Pleusicles  adulescens,  dum  se- 
nem  Periplecomenum  intuetur,  exclamat:  Hanctne  aetatem 
(i.  e.  seniiem  aetatem)    exercere   (mei)   me  amoris  gratia!,   ad 

cuius  loci  naturam  paulo  aptius  istanc  quadraluram  esse  for- 
mam  concedendum  est  (sane  622  idem  Pleusicles  de  senili  eius- 
dem  Periciomeni  aetate  dixit  istaec  aetas). 

Ex  exemplis  quae  proposuimus  elucet  pronomini  hic,  quam- 
uis  uaria  ratione  referendum  sit  ad  primam  personam,  semper 
subesse  uim  quandam  possessiuam.  Quare  hoc  (haec  res,  haec) 
significat  saepissime  id,  quod  ei  qui  loquuntur  faciunt,  cupiunt, 
sciunt,  patiuntur  etc. ;  hoc  ergo  idem  est  atque  'mea  res  (no- 
stra),  quam  ego  facio,  scio  (nos  facimus,  scimus) '  uel  'consi- 
lium  meum  (nostrum),  quod  ego  capio   (nos  capimus)'  etc. : 

Pers.  498  face  rem  hanc  cum  cura  geras  [—  nostram  rem, 
quam  agimus,  non  =  quam  tibi  mando;  istanc  denotaret  rem 
tuam,  quae  tibi  mandatur). 

Pers.  455  Ha^ic  ego  rem  exorsus  sum  facete  et  callide 
[==  meam  rem  quam  ego  ago). 

Pers.  761   Quorum  opera  haec  mihi  facilia  fattu  facta  sunt 

quae  uolui  ecfieri, 

Mil.  1349  Nos  secundum  ferri  nunc  per  urbem  haec  omnia. 

Rud.  193  Tum  hoc  mi  indecore,  inique^  inmodeste  Datis  di 
[hoc  est  *quod  malum  mihi  contigit,  quod  ego  patior'). 

Rud.  710  Iniqua  haec  patior  cum  pretio  tuo. 

Men.  752  Ecdstor  pariter  hoc  atque  alias  res  soles. 
hoc  non  est  'quod  tu  facis',    quam   ad  rem  significandara  ne- 
cessarium  est  istuc,    sed  '  quod  ego  aegre  fero,    quod  ego  do- 
leo,  quod  mihi  fit'. 

Cas.  II  3,  59  Subolet  hoc  iam  uxori,  quod  ego  machinor, 
Cas.  III  2,  24. 

Cas.  II  6,  56  Quia  iussit  hoc  luno  mea  [hoc  spectat  eo 
quod  is  qui  loquitur  Olympionem  pugnis  cecidit). 

Cas.  II  8,  37  At  non  opinor  fieri  hoc  posse  hodie  (=  nostrani 
rem,  quam  agimus).     Cas.  V  2,  38. 

Poen.  788  Consulto  hoc  factumst,  mihi  ut  insidiae  fierent. 
[hoc  est  id  quod  mihi  factum  est). 

Cist.  V  8   Abi  cito.   —   Praeuorti  hoc  certumst  rebus  aliis 

omnibus. 


Epid.  696   Bene  hoc  hahet:   age  nunciam  ex  me  exquire^ 

rogita  quod  lubet. 
Most.  715  11  oc  habet :  repperi  qui  senem  ducerem^ 
Quo  dolo  a  me  dolorem  procul  pellerem. 
Rud.   1143  Hoc  habet :  est  solutum.    ah  perii :  uideo  ciMel^ 

lam.  —  Haecinest? 
Cuius  uersus  de  leclione  uide  Fleckeiseni  Exercit.  Plaut.  p.  18. 
De  formula  hoc  habet  cf.  e.  g.  Seruius  ad  Verg.  Aen.  XII  296. 

Quamuis  hic  pronomine  ipso  non  denolentur  res  praesentes, 
huic  tamen  quam  statuimus  significationi  consentaneum  est  eas 
res,  quae  per  hic  designentur,  praesente  terapore  fieri:  cum 
autem  haec  uis  quasi  redundet  tantum  ex  ea  quae  pronoraini 
cum  prima  persona  intercedit  necessitudine,  hic  adhiberi  non 
licet  ad  insigniendas  eas  res,  quae,  quamuis  spectent  ad  prae- 
sens  tempus,  tamen  non  ad  primam  personam,  sed  potius  ad 
alteram  uel  tertiam  personam  pertinent.  Itaque  hic  non  tam 
ponitur  ad  designandum  id,  quod  alter  quocum  quis  colloquitur 
uel  terlius  praesente  lempore  dicit  (ubi  necesse  est  locura  ha- 
bere  iste  uel  ille) ,  quara  ad  id  quod  is  qui  loquitur  ex  allero 
uel  tertio,  qui  praesens  adest,  audit  audiuitue. 

lam  affero  pauca  exempla,  ubi  hic,  quamquam  primo  ad- 
spectu  uidetur  denotare  tempus  praesens,  re  uera  referendura 
est  ad  personara  loquentem : 

Rud.  190  Nam  hoc  mi  haut  sit  labori  laborem  hunc  potiri: 
hoc  (i.  e.  'quod  ego  dico')  spectat  ad  sequentia ;  laborem  hunc 
est  *quem  ego  nunc  habeo'. 

Rud.  927  Nunc  haec  tibi  occdsiOj  Gripe,  obtigit,  ut  liberet 

te  ex  populo  praetor : 
cum  Gripus   secum  loquatur,    haec  idem  est  atque  *quam  ego 
dicara';  siraili  modo  hic  pronomine  usus  est  Plautus  Epid.  81  et 
161  et  alibi  saepius. 

Cas.  II  4,  12  Optio  haec  tuast :  utram  harnm  uis  con- 

dicionum  accipe. 
ubi  haec  {=  'quam  ego  pluribus  uerbis  executus  sura')  siraul 
spectat  ad  sequens  enuntiatum. 

Stich.  310  Nimis  haec  res  sine  cura  geritur  {haec  res  = 

id  quod  ego  oplo). 
Poen.  543    Obsecro  hercle  operam  celocem  hanc  mihij  ne 

corbitam  date. 
[hanc  =  quam  poslulo  .  cf.  Pacuu.  208  (Ribb.  Trag.  p.  102). 
Rud.   1190  Saltem  tantisper  dum  apscedat  haec  a  me  ae- 

grimonia. 
haec  =  qua  ego  affectus  sum.  cf.  Rud.  496. 

Gas.  III  4,  26  Qua  ego  hunc  amdrem  mi  esse  aui  dicam 

datum  ? 
hunc  =  meum  amorem,  quo  ego    nunc)   adfectus  sum. 

Poen.  208 0  multa  tibi  di  dent  bona, 

Quom  hoc  mihi  obtulisti  tam  lepidum  spectacu-^ 

lum.   cf.  Poen.  1263.  1275. 
Cas.  II  8,  68   Tribus  non  conduci  possum  libertatibus, 


70  Quinque  hanc  omnem  rem   meae   erae  iam 

faciam  palam. 
[hanc  rem  =  quam  ego  scioj. 

Trin.  930   Sed   nil   disconducit  huic   rei  (i.  e.  meae   rei, 

quam  ego  facio). 
Mil.  582  Nam  iam  aliquo  aufugiam  aut  me  occultabo  aliquot 

dies. 
Dum  haec  consilescunt  tiirbae  atque  irae  leniunt. 

(i.  e.  quas  ego  feci). 
Mil.  859  excruciabit  me  erus,  domum  si  uenerit,   Quom  haec 

facta  scibit. 
Mil.  875   hanc  fabricam   fallaciasque  Minus   si  tenetis, 

denuo  uolo  percipiatis  plane. 
(i.  e.  nostram  fabricam  quam  nos  facimus). 

Merc.  911   inceptum  hoc  itiner  perficere  exsequar. 
cf.  Cas.  II  1,  16.  IV  4,  2. 

Cas.  II  6,  69  Intro  abi  et  quamquam  hoc  tibi  aegrestj  tamen 

fac  accures. 
[hoc  i.  e.  quod  ego  te  facere  iubeo   uel   quod   ego    facio).     cf, 
Cas.  II  8,  6.  III  2,   21;   Poen.  351. 


u^ 


Item  hic  inseruit  ad  significandas  eas  res,  de  quibus  quis 
loquitur;  eo  enim  tempore,  quo  de  re  aliqua  uerba  fiunt,  is  qui 
loquitur  eam  fingit  suam  ac  propriam  esse,  quo  sensu  etiam  nos 
unser  possessiuo  pronomine  saepius  utimur: 

Epid.  288  Etrepperi  haec  te  qui  abscedat  suspicio  (i.  e. 

de  qua  uerba  facimus). 
Trin.  293  Hisce  ego  de  artibus  gratiam  facio, 

Ne  colas  neue  inbuas  ingenium. 
Merc.  1003  Recte  dicis :   sed  istuc  uxor  faciet,    quom  hoc 

resciuerit. 
Capt.  156  fugitant  omnes  hanc  prouinciam.  — 

158  Non  pol   mirandumst  fugitare    hanc  prouin- 

ciam. 
haec   prouincia   est   officium    parasito   cibi  praebendi,    de  quo 
officio  nos  loquimur. 

Ter.  Phorm,   125   Lex    est  ut   orbae^    qui  sint  genere  pro- 

xumi, 
Eis  nubant  et  illos  ducere  eadem  haec  lex 
iubet.    cf.  Bacch.  421. 
Id  autem  hoc  loco  monendum  est,  hic  pronomen  a  priscis 
scriptoribus  nusquam  ita  usurpari,  ut  fungatur  uice  notionis  re- 
petendae,    quae   modo    commemorata   sit    a    persona    loquenti, 
quara    significationem    hoc    pronomen    habet    apud    posteriores 
auctores  et  imprimis  apud  scriptores  rerum  gestarum  et  poetas 
epicos;  cui  rei  cum  inseruiat  is  pronomen,  aptius  erit  de  hac 
re  accuratius  disputare  infra,  ubi  de  pronomine  correlatiuo  quae- 
stionem  instituemus. 

Si  hic  coniungitur  cum  notionibus,  quae  pertinent  ad 
tempus,  ex  huius  pronominis  quam  constituimus  significatione 
necessario  sequitur  constanter  designari  tempus  praesens  uel 
praesenti  proximum,  non  aliud  tempus : 

Trin.  283   Noui  ego  hoc  saeculum,    moribus  quibus  sit. 

(=  quo  ego  uiuo,  uel  quo  nos  uiuimus). 

Trin,  290  Quia  ego  ad  hoc  genus  hominum  duraui. 


illill 

Trin.  301  Semper  ego  usque  ad  hanc  aetatem  ab  ineunte 

adulescentia 
Tuis  seruiui  seruitutem  imperiis  (i.  e.  ad  meam 

aetatem,  qua  ego  nunc  sum). 

Trin.  484    Cena  hac  annonast  sine  sac7is  hereditas. 
i.  e.  nostra  annona  quae  nunc  apud  nos  est. 

Curc.  104    Pol  ut  praedicas ,   uindemia  haec  huic  dnui 

non  satis  solist. 
est  uindemia,  quam  hoc  quo  uiuimus  anno  habemus. 

Mil.   688  Ne  algeas  hac  hieme. 

Itaque  hic  dies  constanter  est  is  dies  qui  nunc  est,  quo 
nos  uiuimus: 

Pers.  33.  712.  768;  Capt.  774.  800:  Pseud.  58  sq.  179; 
Rud.  1416;  Stich.  421^);  Poen.  449;  Men.   155;  Epid.  341. 

Neque  minus  aperte  ad  praesens  tempus  refertur  hodie 
aduerbium,  quae  exempla  congerere  uix  opus  est;  hoc  unum 
monendum  est  hodie^  cum  partem  antiquae  potestatis  amiserit, 
coniungi  adeo  cum   [hic  haec)   dies  ueluti 

Epid.  157  ut  hunc  hodie  diem  Luculentum  habeamus. 
cf.  Pers.  33.  773.  780;  Pseud.  165.  775.  Indidem  factum  est, 
ut  hodie  saepissime  addatur  in  affirmatione  uel  iureiurando 
(id  quod  parum  apte  expressit  Donatus  ad  Ter.  Adelph.  II  2,  7 
nhodie  non  tempus  significat,  sed  iracundam  eloquentiam  ac 
stomachum«):  ueluti  Amph.  454  Nam  si  me  inritassis ^  hodie 
lumbifragium  hinc  auferes.  Itaque  haud  raro  deprehenditur 
pol  (edepol),  ecastor  hodie :  cf.  Asin.  670.  699.  936;  Most.  657. 
1113;  uide  Brix  ad  Men.  218,  Klotz  et  Spengel  ad  Ter.  Andr. 

I    Zi,     2(0. 


i)  Stich.  423  sq.  sic  interpungendum  esse  puto  cum  Spengelio  Philol. 
liol.  28  p.  729: 

sumas,  Stiche. 

In  hunc  diem  te  nil  moror :  abi  quo  lubet. 
cf.  Poen.  503  In  hunc  diem  iam  tuos  sum  mercennarius.  Pseud.  127 
Omnibus  amicis  notisque  edico  meis ,  In  hunc  diem  a  me  ut  caueant. 
Pseud.  534  Non  unum  in  diem,  Verum  hercle  in  omnis  sc.  condam 
{unum  in  diem  Verum  R,  unum  quidem  diem  modo,  uerum  codd.).  Pseud. 
547.  899;  Pers.  689;  Eun.  540;  Stich.  517. 

Bacch.   1205   Vesper  hic  est. 

Stich.  29  Nam  uiri  mstri  domo  ut  abieruntj  Mic  tertius{t) 

annus. 

Capt.  980  Hic  annus  incipit  uicensumus. 

Men.  234   Hic  dnnus  sextustj   postquam  ei  rei  operdm 

damtis. 
[sextus  esty    postquam  ei  rei  0.   Seyffert  Stud.    Plaut.    p.    25 
adnot.  17).     cf.  Pers.  172.  504.  628;  Rud.  630.  637;  Pseud. 
190;  Bacch.  1097. 

Haec  nox  denotat  a)  aut  noclem  praesentem,  qua  is  qui 
loquitur  uiuit,  (i)  aut  noclem  proxime  antecedentem ,  y)  aut 
proxime  inslantem : 

a)  Aniph.  113  Et  haec  ob  eam  rem  nox  est  facta  longior, 
cf.  272.  288.  404.  412.     Eodem  referendum  est  hoc  noctis : 

Amph.  154  qui  hoc  noctis  solus  ambulem. 
cf.  Amph.  163.  292.  310;  Gurc.  1;  hoc  Quicherat  in  The- 
sauro  poet.  linguae  Latinae  falso  putat  esse  ablatiuum;  immo 
accusatiuum  esse  dispicias  ex  eo,  quod  etiam  alia  pronomina, 
quorum  de  casus  forma  dubitari  nequit,  eodem  modo  construun- 
tur:  Asin.  71  id  aetatis^  Mil.  657  illuc  aetatis,  Ter.  Haut.  140 
istuc  aetatis,  Merc.  290  Quid  tibi  ego  aetatis  uideor?  cf.  etiam 
Bacch.  343  Ne  nauigarem  tandem  hoc  aetatis  senex.  Trin.  787. 
Bacch.  1090  etc.  Atque  eundem  usum  pronominum  notum  est 
extare  apud  posleriores  quoque  scriptores  ueluti  apud  Gic. 
Rosc.  Amer.  64;  de  fin.  V  I,  1  etc. 

^)  haec  710X  idem  est  atque  nox  hunc  quo  ego  loquor  diem 
proxime  antecedens ;  constanter  uerbuni  enuntiationis  construc- 
lum  est  perfecto  quod  dicimus  tempore: 

Men.  822  Nisi  quo  nocte  hac  (ex)migrasti. 
cf.  Gapt.   127;  Merc.  227.  370;  Amph.  548.  731;  Curc.  247; 
Rud.  84.  354.  362.  561.  596;  Laber.  69   (Ribb.  Gom.  p.  290). 

y)  haec  nox  habet  eandem  uim  atque  nox  hunc  quo  ego 
loquor  diem  proxime  sequens : 

Stich.  437   lam   hercle  ego  per  hortum  ad  amicam  transibo 

meam, 
Mi  hanc  occupatum  noctem. 


178 


loSEPHVS    BaCH. 


[34 


cf.  Men.  188.  Trin.  869.  Truc.  688.  Cas.  III  5,  37  (Casina)  deie- 
rauit  Occisurim  eum  hac  nocte  quicum  cubaret.  Vtriim  autem 
dies  an  nox  sit,  dum  uerba  fiunt,  nonnullis  locis  difficile  est 
ad  discernendum. 

Hinc  sequitur  hic  coniunctum  cuni  substantiuo  temporali, 
cui  plerumque  additum  est  nomen  numerale,  constanter  signi- 
ficare  id  temporis  spatium,  cuius  partem  praesens  dies,  quo 
ea  uerba  proferuntur,  efficit.  Atque  per  accusatiuum  quidem, 
ita  ut  praesens  dies  in  computationis  summa  insit,  designatur 
(a)  tempus  futurum,  aut  (/?),  id  quod  rarius  est,  tempus  prae- 
teritum   (uide  Brix  ad  Men.  104.  950;   Lorenz  ad  Pseud.  7): 

a)  Cist.  I  1,  106  Nunc  te  amabo ,   ut  hanc  hoc   triduom 

solum  sinas 
Esse  hic  et  seruare  apud  me. 
cf.  Men.  376.  950  [hos  suppletum  a  C.  F.  W.  Muellero  annal. 
philol.  1861  p.  263  adnot.) ;  Curc.  208;  Truc.  872.  874;  Pseud. 

283.  321. 

/J)  Gist.  II  1,  13  /to  pdter  apud  uillam  detinuit  me  hos  sex 

dies  ruri  continuos. 
cf.  Amph.  314;    Pseud.  9;   Men.  104;  Sex.  Turp.  183   (Ribb. 

Com.  p.  108). 

Si  uero  tempus  praesens  non  comprehenditur  illo  tempore 
significato  ideoque  expressa  relatio  ad  personam  loquentem 
non  dispicitur,  hic  pronomini  locus  non  est: 

Pers.  137  Sicut  istic  leno  hau  dum  sex  mensis  Megaribus 
Huc  est  quom  commigrauit. 
praeterea   cf.  Epid.  498;    Most.  79.  589.  954.  958  sq. ;    Poen. 
1239;  Ter.  Haut.   118;  Andr.  328;  Eun.  636. 

Haud  secus  ablatiuo  substantiui  temporalis  hic  pronomini 
adnexo  indicatur  tempus,  intra  quod  aliquid  fit,  cuius  temporis 
spatio  item  comprehenditur  tempus  praesens;  atque  ad  abla- 
tiuum  modo  adicitur  (a)  modo  omittitur  (§]  praepositio  in: 

a)  Pseud.  316  ego  in  hoc  triduo  .  .  .  euoluam  id  argen- 

tum  tibi.     Capt.   168. 

/?)  Pers.  37    Quos  continuo  tibi  reponam  hoc  triduo  aut 

quatriduo 


A& 


iftt^ai^ 


35] 


Db  Vsv  Pronominvm  Demonstrativorvm. 


179 


(ita  metro  suadente  cum  Guyeto  R.  olim;  m  hoc  codd.  et  R. 
opusc.  II  265  ;  in  triduo  aut  quatriduo  hoc  Lachmannl .  Pers.  504 ; 
Most.  238;  Poen.  872;  Ter.  Adelph.  520. 

Sicubi    autem    intellegitur   certum    tempus   non   perlinens 
ad  id  tempus,  quo  persona  loquitur,  iUe  pronomen  locum  habet : 

ueluti 

Phorm.  159  Non  potitus  essem :  fuisset  tum  illos  mihi  aegre 

aliquot  dies. 


In  illam  quam  statuimus  pronominis  uim  egregie  illud  qua- 
drat.  quod  eae  res,  quae  manibus  tenentur  uel  feruntur,  ab 
eo  ipso,  qui  tenet  uel  fert,  hic  pronomine  designantur:  e.  g. 
haec  palla  est  *  palla  quam  ego  manibus  teneo  uel  fero  uel  qua 
ego  indutus  sum '  etc. ; 

Truc.  537  Hocin  mi  ob  labores  tantos  tantillum  dari! 
Hoc  dixit,  quia  pallium  mulier  iam  tenet  uel  tangit. 
Truc.  582  lussit  orare  ut  haec  grata  haberes  tibi. 
Truc.  627  machaeram  longiorem  habes  quam  haec  (m)e(a)st 

(ita  Schoell). 
Titin.  31    (Ribb.  Com.  p.  137)   Patibulo  hoc  ei  caput  dif- 

fringam. 
Pers.  794  At  tibi  ego  continuo  cyatho  oculum  hoc  excutiam 

tuom. 
Pers.  816  Caue  sis  me  attigas,  ne  tibi  hoc  scipione  Malum 

magnum  dem. 
Truc.  900  Supplicium  ad  te  hanc  minam  fero  auri. 
Poen.  597  ...  .  Aurumst  profecto  hoc,    spectatores,    co- 

micum : 
Macerato   hoc  pingues  fiunt   auro    in   barbaria 

boues. 
^l.  Pers.  261.  262;   Poen.  847. 

Capt.  1004  Itidem  haec  aduenienti  mi  upupa  qui  me  delec" 

tem  datast. 
Pacuu.  215  (Ribb.  Trag.  p.  103)  Repugnanti  ego  porro  hunc 

ui  detraxi  ungulum. 

Men.  326  lam  ego  haec  mulebunt  faxo:  nil  morabitur. 
haec  sunt  cibaria  quae  ego  mecum  habeo.    cf.  u.  330. 

Men    555  Demam  hanc  coronam  (=  quam  ego  fero). 
cf.  Men.'l30.    199.  202.  349.   466.  477.  480-/25.  530;  Rud. 
294.  459.  461.  471.  478.  5-50.  925.  936.  968  sq.   1006.  1037. 

1177. 

Pers.  775  hoc  mea  manus  tuae  poclum  donat. 

Curc    394  Catapulta  hoc  ictumst  mihi  Apud  Sicyonem. 
hoc  est  uulnus  meum  uel  plaga  mea  quam  commonstro  t.b. 

Quare  haec  tabellae  [litterae,  epistula)  uocabuhs  constantei 
significantur  litterae,  quas  is  qui  loquitur  manibus  tenel  uel^ 
si  alter  eas  habet.  manu  tangit;  sed  accuratms  m  eam  rem 
inquiram  infra,   ubi  de  iste  pronomine  exponam 

Hinc  fit,  ut,  si  quis  quid  alteri  dat,  ad  des.gnandum  id 
quod  daturus  est  conslanter  usurpet  /»/c  pronomen : 

Epid.  345  accipe  hoc  sis  (sc.  marsuppium  uel  tale  ahquid). 

Epid.  646  Accipe  argentum  hoc,  damsta. 

Pseud    647  tu  epistulam  hanc  a  me  accipe. 

Truc.'909  accipe  hoc  (sis),  qui  istuc  ecficms  opus 

Stich    762  Tene  tu  hoc:   educe.  ,  Truc.  o41 ;  Stich.  7dJ, 

Cas.  IV  4,  17. 

Men.   196  Sustine  hoc,   Penicule. 

Men   202  Ca»e  ti6«  Aanc  (sc.  pallam).  Men.  386;  Pers.  7/0  ; 

Cas.  II  6,  27;   Cist.  III  7. 

Men.  432  Suscipe  (hoc)  (ita  R.  et  Brix  pro  susscire  codicum). 

Men.  1018  Em  tibi  etiam  :  quia  postremus  cedis,  hoc  piaemt 

feres. 

Cist    II     117  Amiculum  hoc  sustolle  saltem. 
Pers.   437.    691;    Rud.    465.    467.    469.   481;    Cas.  IV  4,   10; 
Curc    120  et  727    (quo   utroque   ioco  hoc  Flecke.sen  inseruit  . 
Cum'igitur,  si  quis  quid  alteri  daturus  est,  constanter  fere  A<c 
pronomen  locum  habeat,  equidem  Pers.  413  /toc  addendum  esse 

censeo:  ,  ,      i^^AaO 

Tene  sis  argentum  (hoc).    etiam  tu  aryentum  tenes? 

(Mueller  Pl.  Pr.  p.  214  (Tene)  tene  sis  argentum.  etiam).    tontra 
Truc    537.  952    Tene   tibi  pi-onomen   hoc   apte   omitt.tur,    qu.a 


t^ 


facile  ex  antecedenti  uersu  suppletur;  Truc.  687,  ubi  propter 
metrum  Bothe  et  Schoell  hoc  deient,  arbitror  hoc  conserualo 
alia  opus  esse  medela.  Atque  conicio  Plautum  etiam  Truc.  531 
et  533  scripsisse  (H)is  te  dono,  quamuis  minime  contenderim 
is  (=  iis)  tolerari  non  posse,  nam  /5  repetit  notionem  ante- 
cedentem  aiicillae;  in  u.  531  Iste  B,  Istas  CD;  in  u.  533  Iste  B, 

iste  CD. 

Similiter  is  qui  loquitur,  dum  id  quod  alterius  est  tangit 

uel  amplectitur,  utitur  hic  pronomine: 

Poen.  417  Nunc  opsecro  te,  Milphio,  hanc  per  dexteram 
Perque  hanc  sororem  laeuam  perque  oculos  tuoSj 
Per  meos  amores  perque  Adelphasium  meam 
Perque  tuam  libertatem. 
hanc  dicit,  quia  manum  alterius  prehendit ;  si  non  prehenderet, 
(lixisset  istam  uel  tuam  eodem  iure  atque  dixit  oculos  tuos. 

Rud.  627  Per  egohaec  genua  te  optestor,  senex,  Quisquis  es; 
ad  quae  uerba  senex  respondet:  Quin  tu  ergo  omitte  genua. 
Truc.  275  Pignus  da^    ni  ligneae  hae(c)   sint  quas  habes 

Victorias, 
ad  quae  uerba  Astaphium  respondet :  Ne  attigas  me, 

Cist.  IV  2,  82  Eloquere,  unde  haec  sunt  tibi  cito^)  crepundia, 

HA.  Mea  haec  erilis  gestitauit  filia, 
Halisca  tangit  manu  crepundia. 

Men.  191   Quid  hoc  est?  (sc.  pallium). 
Men.  1140  Quomodo  haec  ad  te  peruenit?  (sc.  palla). 
cf.  Rud.  938.  976.   1009.   1022.  1143.   1379.   1390. 

Hic  pronomine,  ubi  spectat  ad  locum,  par  est  constanter 
denotari  eum  locum,  in  quo  uel  prope  quem  is  qui  uerba  facit 
ipse  astat  uel  uersatur;  ueluti  hic  locus  [urbSj  domus,  regio  etc) 
est  'locus  (urbs,  domus,  regio  etc.)  ubi  ego  sum': 

Cist.  IV  2,  8  Loca  haec  circiter  excidit  mihi. 
cf.  Rud.  211.  227.  250.  270  sq.   284  sq.   1033.  1035. 


\]  Pro  citOy  quod  nisi  ad  eloquere  non  uideo  quo  referri  possit,  Stude- 
mund  coniecit  loci,  quod  cuni  unde  aduerbio  coniungendum  est. 

Poen.  950   Deos  deasque  ueneror,    qui  hanc  urbem  colunt. 
Poen.   1009;  Men.  261.  263. 

Poen.  959  Is  in  hisce  habitare  monstratust  regionibus.    Men. 

837;  Rud.  616. 
Trin.  12  Adulescens  quidamst,  qui  in  hisce  habitat  aedibus. 
Men.  258  Nam  itast  haec  hominum  natio  (=  quae  in  hac 

urbe  uel  terra,  ubi  ego  sum,  habilal). 
Itaque  conslanter  hic  locum   habet   ad  significandas  fores, 
quas  pultat  aliquis,  uel  domuni,  prope  quam  astat: 

Capt.  830   Heus    ubi  estis?    ecquis   (hic   est?    ecquis)   hoc 

aperit  ostium? 
831    ....  Aperite  hasce  ambas  foris. 
Rud.  413;  Trin.  870.  1174;  Merc.  129;  Stich.  312;  Poen.  609; 
Pseud.  1121.  1134.  1139;  Bacch.  582;  Amph.  1020;  Truc.  255; 
Curc.  80. 

Truc.  638   Vt  ego  hisce  effringam  talos  totis  aedibus. 
{suffringam  codd. ;   effringam  F.  Schmidt  De  pron.  dem.  formis 
Plaut.  p.  22) ;  amplam  ceterorum  locorum  copiam,  ubi  haec  ae- 
des  deprehenditur,  uide  collectam  a  F.  Schmidtio  1.  c.  p.  9  sqq. 

Itaque   fit,    ut  hic  pronomen  inseruiat  designando  ei,   qui 
apud  loquentem  personam  adest: 

Poen.  506   Sicut  ego  hos  duco  aduocatos,   homines  spissi- 

gradissumos. 
Poen.  510  Nequiquam  hos  procos  mi  elegi  loripedis  tardis- 

sumos. 
Neque  aliter  in  dialogis  hic  pronomen  spectat  ad  eum,  qui  prope 
personas  colloquentes  uersatur,    ubi  utrum  ille  manuum  motu 
uel  oculorum  nutu  monstretur  necne,  nullius  uel  parui  ad  ex- 
plicandi  rationem  a  nobis  institutam  momenti  est: 

Curc.  122  Tace,  ndo  huic  male  dici.  i.  e.  huic  anui. 
Curc.  130  huic  quid  primum  dicam  nescio. 
Curc.  506  Eodem  hercle  uos  pono  et  paro :  parissumi  estis 

hibus. 
Hi  saltem  in  occultis  locis  prostant,  uos  in  foro 

ipso. 

Vos  faenore^   hi  malesuadio  et  lustris  lacerant 

homines. 
hi  sunt  homines  generis  lenonii,  quo  in  numero  est  hic  Cappadox. 

Poen.  779   nam   istest  huius   uilicus.     Poen.    999.    1000, 
1007.   1024.   1094.  1092.   1095.  1097.   1199.  1209  sq. 

Merc.  753  Haecine  tuast  amica,  quam  dudum  mihi 
Te  amare  dixli? 
Trin.  441.  706.  1154;  Epid.  604;  Poen.  772.  797;  Pseud.  327; 
Merc.  757.  971;  Pers.  464.  576  sq.  580.  581.  587.  589.  597. 
599.  617.  625.  627.  632.  645.  658.  659.  667.  713.  723.  807. 
820.  830.  833.  837.  843.  845  sq.;  Rud.  702  sqq.  857.  859. 
1052.  1054.  1166.  1357.  1403.  1409;  Cas.  116,71.  IV  4,  16. 
24  sq.  et  passim  in  dialogis  I^lautinis  Terentianisque ;  alia  ex- 
empla  uide  infra,  ubi  de  iste  pronomine  uerba  faciam. 

Ab  hoc  usu  pronominis  hic  ne  ei  quidem  recedunt,  qui  in 
medio  colloquio,  quod  cum  altero  in  scaena  praesenti  habent, 
nonnuUa  uerba  de  altero  ad  spectatores  conuersi  faciunt: 

Trin.   892  Hic  homo  solide  sycophantast.    quid  ais  tu? 

Capt.  848  Hic  uigilans  somniat. 

Mil.   1024  Nullumst  hoc  (sc.  milite)  stolidius  saxum. 

Men.  282  certo  hic  insanust  homo. 

Curc.  431  Meus  hic  est,  hamum  uorat. 

Bacch.  792  Nunc  ab  tramenna  hic  turdus  lumbricum  petit. 
cf.  Trin.  139.  560.  875.  895.  900.  911.  936  {hunc  delent  R2. 
€t  Brix).  958;  Poen.  198.  260.  769;  Cist.  I  1,  70;  Cas.  III  5, 
46  sq.  III  6,  11;  Merc.  325.  382.  466.  500.  919.  936.  951; 
Men.   309.    390.   395;    Truc.  265.  269;    Rud.  421.  442.  827. 

1038.   1317. 

Itaque  ei  quoque,  qui  prodeunl  in  scaenam,  ab  eo  actore, 
qui  uerba  facit,  designantur  hic  pronomine ;  incipiunt  enira  eo- 
dem  loco  uersari,  ubi  loquens  ipse  est,  i.  e.  in  scaena: 

Bacch.   1105  Hic  quidem  pater  Mnesilochisi. 

Poen.  960  Hos  percontabor,  qui  hinc  egrediuntur  foras. 
Capt.  788;   Poen.  248.  839.  968;  Curc.   103.   110.  112;  Merc. 
366.  599;  Pers.  306.  480  sq.  544.  741.790;  Rud.  334.   1293; 
676,   ubi   Fleckeisen   non   male  (conf.  e.  g.  Mil.  896)    scripsit 

cesso  ego  (il)lcts  consolari?,  cuin  libri  manu  scripli  exhibeant 
ego  has,  ambigas,  num  potius  scribendum  sit:  Quid  est?  quae 
illdec  ordtiost?  ego  cesso  has  consoldri? 

Ita  in  deliciis  est  poetis  comicis  quis  hic  est?  formula : 

Mil.  276  Quis  hic  est?  —  Tuos  conseruos. 

Men.  487  Quis  hic  est,  qui  aduorsus  it  mihi? 
Trin.  840;  Curc.  229  sq.;  Gist.  II  I,  58;  Epid.  620;  Acc.  86 
(Ribb.  Trag.  p.  147).  123  (Ribb.  Trag.  p.  151);  alia  exempla 
collegit  0.  Seyffert  Stud.  Plaut.  p.  26  sq.,  qui  idem  docuit  usi- 
tatissimum  uerborum  ordinem  esse  quis  hic  est,  non  hic  quis  est; 
quare  etiam  Ter.  Phorm.  215  legendum  est  cum  BCDFGP  libris : 
Sed  quis  hic  est  senex^  non  cum  A  Sed  hic  quis  est. 

Eadem  formula  is,  qui  in  scaenam  prodit,  denotat  eum,  qui 
iam  antea  ibi  erat  et  adhuc  adest: 

Amph.   1072  Sed  quid  hoc?  quis  hic  est  senex? 
1073  Numnam  hunc  percussit  luppiter? 
1075  .  .  .  .  Amphitruo  hiquidem{st)  erus  meus. 

Si  uero  is,  qui  aduenit  uel  iam  adest,  ab  eo  qui  loquitur 
non  conspicitur,  par  est  hic  pronomen  non  poni  (cf.  0.  Seyffert 
I.  1.  p.  26  adn.)  : 

Capt.  835  Sed  quis  est?  —  Respice  ad  me :  Hegio  sum. 
hic   deest,    quia   parasitus,    quamuis  cum  Hegione  locutus  sif, 
tamen  eum  non  uidet. 

Men.  137  Quis  homost?  —  Ego  sum.  —  0  mea  commoditas. 

Trin.  1176   Quis  homo  tam  tumultuoso  sonitu  me  exciuit 

foras  ? 
Quae  cum  ita  sint,  Stich.  237  ferri  nequit,  quod  R.  scripslt: 

Quist  quae  mi  aduorsum  uenit? 

Epignomi  ancillast  haec  quideniy  Crocotium. 
quis  haec  est  quae  mihi  aduorsum  uenit  A,  quis  haec  est  quae 
aduorsum  it  mihi  [aduorsud  mhi  B)  rell. ;  cum  haec  usu  dicendi 
Plautino  flagitetur  —  conspicit  enim  Gelasimus  Crocotium  ueni- 
entem  — ,  in  altera  uersus  parte  legendum  est  aut  duce  codice 
A  cum  Goetzio  quis  haec  est  quae  aduorsum  uenit^  aut  cum 
Pall.  quis  haec  est  quae  aduorsum  it  mihi,  cf.  Men.  487  Quis 
hic  est  qui  aduorsus  it  mihi? 


\ 


Etiam  is,  qui  de  scaena  decedit,  a  persona  remanenle  uel 
is,  qui  in  scaeiia  remanet,  ab  abeunte  per  hic  significatur: 
Cas.  III  2,  28  Idm  hic  est  lepide  ludificatus.   miseri  ut  fe- 

stinant  senes! 
Cas.  III  3,  26  lam  pol  ego  huic  aliquem  in  pectus  iniciam 

metum. 
cf.  Trin.   1110.  1114;  Poen.  1367:  Truc.  213.  215.  315.  335. 

436. 

Ad  illam  quam  supra  exposui  rationem  id  quoque  egregie 
quadral,  quod  is,  qui  ab  altero  actore  in  scaena  uersanle 
eonspicitur,   per  hic  designatur,    quamuis  ipse  illuni  non  con- 

spiciat : 

Trin.  851   Pol  hic  quidem  fungino  generest. 
cf.  Trin.  868.   1015  sq.   1027.   1030.   1041.  1055.  1135:    Cas. 
II  6,  4.  III  5,  8;   Capt.  793.  802.  805.  823  sq. 

Denique  etiam  ila  hic  collocatur,  ut  terlius  quidam  de  al- 
lero  utro  duorum  hominum  inter  se  colloquentium  uerba  faciat 
ad  spectatores  conuersus: 

Capt.  275  Kam  ad  sapientiam  huius  (ille)  nimius  nugator 

fuit. 

Nec  uero  eos  tantum  significandi  officium  habet  hic,  qui 
in  scaena  praesentes  conspiciuntur,  sed  etiam  illos,  qui  in  domo 
in  scaena  conspicua  habitant;  is  enim  qui  uerba  facit,  fingil 
illos  eodem  ubi  ipse  sit  uersari  loco.  Qui  usus  inde  ortus 
est,  quod  in  Plautinis  Terentianisque  fabulis  uel  in  scaena 
uel  prope  scaenam  aedes  sitas  esse  fingitur,  in  quibus  ei,  qui 
primas  partes  agunt,  solent  habitare.  Accedit  aliud,  quo,  quam 
artus  cum  prima  persona  conexus  hic  pronomini  sil ,  dilucide 
appareat:  cum  enim  ad  eas  personas,  quae  uerba  faciunt,  ali- 
quo  modo  perlineant  ei  homines,  de  quibus  uerba  fiunt.  hic 
leno  fere  est  *meus  leno,  quocum  ego  rem  habeo'  etc.  Adde 
quod  is  qui  loquitur  sine  dubio  propius  eam  domum,  quam 
per  haec  significat,  astat,  quam  alter  ad  quem  uerba  facit.  De- 
nique  hic  eliam  de  absentibus  dici  iam  Priscianus  obseruauit, 
quamquam  parum  recte  eam  exposuit  significationem,  cum  di- 

ceret  (III  K  p.  U3)  :  »/i/c  non  solum  de  praesente,  uerum  et- 
iam  de  absente  possumus  dicere  ad  intellectum  referentes  de- 
monstrationem<(,  quam  quidem  interpretationem  probauit  Grysar 
1.  c.  p.  69.  Ceterum  saepe  etiam  ille  pronomini  locum  esse 
his  de  quibus  agitur  condicionibus  consentaneum  est,  quippe 
quod  spectet  ad  id  quod  neque  adest  neque  conspicitur.  Sed 
ecce  exempla  : 

Capt.  92  Nam  postquam  meus  rex  est  potitiis  hostium, 
95  Philopolemus  huius  Hegionis  filius 

Senis  qui  hic  habitat.    Aul.  prol.  5.  21. 
Amph.  prol.  U6  Ea  signa  nemo  horum  fdmilidrium 

Videre  poterit. 
Amph.  359  Quin  me  esse  huius  familiai  familiarem  praedico. 
Epid.   170  Ducere  uxorem,  praesertim  eam  qua  ex  tibi 

Conmemores  hanc  quae  domist  Filiam  progna- 

tam? 
Cist.  II  3,  68  Natast  haec  uirgo,  Alcesimarcho  quae  datur. 
Curc.  71    Nunc   ara  Veneris  haec  est  ante  horunc  foris. 

cf.  74. 

Epid.  715 Maxuma  hercle  iniuria 

Vinctus  adsto  quoius  haec  hodie  opera  inuentast 

filia. 
Trin.  106  Fuitne  hic  tibi  amicus  Charmides? 
Trin.  212  Omnes  mortales  hunc  aiebant  Calliclem 
Indignum  ciuitate  ac  sese  uiuere^ 
Bonis  qui  hunc  adulescentem  euortisset  suis. 
Trin.  601   Postquam  exturbduit  hic  nos  nostris  aedibus  (ex- 

nostris  libri). 
Trin.  745  Perlongumst :  huic  ducendi  interea  apscesserit 

Lubido. 
Trin.  1183  Haec  tibi  pactast  Callicletis  filia. 
Capt.  prol.  7  Seni  huic  fuerunt  filii  nati  duo. 
Item  dici  solet  haec  meretrix,  hic  leno,  hic  uicinuSj  similia : 
Truc.  572   Velut  haec  meretrix  meum  erum  miserum  sua 

blanditia  intulit  in  pauperiem. 
cf.  Truc.  323;  Cist.  12,  14;  Men.  652.  906.  1048.  1135.  1139. 


V 


Poen.  423   Vt  ego  hunc  lenonem  perdam. 
Poen.  591  hunc  uos  lenonem  Lycum  Nouistis. 
cf.  Poen.   171.  200.  548.  605.818.909.918.924;  Curc.  666; 
Pseud.  526. 

Poen.  154  At  ego  hanc  uicinam  dico  Adelphasium  msam, 

Lenonis  huius  meretricem  maiusculam, 
Cas.  III  2,  24  Atque  edepol  mirum,  ni  subolet  iam  hoc  huic 

uicinae  meae. 

In  his  conexus  qui  est  cum  prima  persona  dilucide  apparet  ex 
pronomine  meus  addito.  Cf.  Cas.  118,  41.  66.  III  3,  16;  Most. 
663;  Merc.  559;  Rud.  350.  433.  479.  484.  892.  1332;  Capt. 
527.  827;  Cas.  III  2,  23.  III  3,  18;  Caecil.  Stat.  18  (Ribb. 
Com.  p.  38);  uide  Spengel  ad  Ter.  Adelph.  332. 

Pseud.  896  R.  haec  temptauit: 

Nam  hinc  meus  uicinus  dpiit  forum  paulo  prius 
Pater  Calidori  (a  me)  opere  petiit  mdoctimoj 
Vt  mihi  cauerem  .  .  . 

Pro  hinc  meus  Fleckeisen  maluit  hic  meus;  BCD  mihi  hic  prae- 
bent,  quod  ideo  ab  omnibus  spretum  est  hominibus  doctis,  quia 
petendi  uerbum  in  senario  altero  a  Camerario  recte  restitutum 
esse  opinati  sunt  plerique.  At  longe  aliter  de  his  uersibus  iu- 
dicandum  esse  docuit  Sludemund  in  scholis  Argentoratensibus ; 
qui  fere  hanc  potius  horum  uersuum  in  A^*  formam  esse  de- 
monstrauit : 

Nam  mihi  ui{ci)7iu{s  dp)ut  for{um  pauld  p)r{ius) 

Pater  Caluddri  6p{er)e  edixit  {mdx)umo, 

Vt  mihi  cauerem  .... 

Pro  edixit,  quod  egregie  ex  A  expiscalus  est  Studemund,  BCD 
praebent  fecit;  alia  autem  quaestio  illa  est,  ulrum  recensioni 
Ambrosiani  obsequendum  sit  mihi  (sine  hic)  exhibentis  in  uersu 
prirao,  an  cum  Palatinis  scribendum  sit  Nam  mi  hic  uicinus  etc. 

Pronomen  hic  recte  traditum  esse  arbitror  in  BEJ  : 
Cas.  IV  1,  9   Vilicus  hic  autem  cum  corona  candide 

Vestitus  lauteque  exornatus  ambulat. 

Geppert  cum  A«*  maluit  is ;  uilicus  uersatur  in  domo  uicina. 

Neque  quicquam  mulandum  est  his  tribus  locis,   ubi  pro- 
nomen  hic  exaratum  est  in  codicibus: 

Cas.  V  2,  7  Vhi  intro  hdnc  nouam  nuptam  deduxi  .  .  . 
(ita  cum  A^^BEJ    [in   quo   uno   han   legitur   pro   hafic]  Spengel 
Reformvorschlaege  p.  363,  hac  perperam  Geppert). 

Trin.   326   Adulescenti   huic  genere  summo ,    amico  atque 

aequali  meo, 
328  Be7ie  uolo  illi  facere,  si  tu  non  neuis 
(de  pronominibus  hic  et  illic  locum  inter  se  mutantibus  uide 

infra). 

Trin.  359  Leshonico  huic  adulescenti  Charmidai  filio, 

Qui  illic  hahitat. 
Neque  repugnat  aduerbium  illic  pronomini  huic.  Huic  enim  est 
*  ei  qui  in  nostra  habitat  uicinia ' ;  uerba  autem  quae  sequuntur 
qui  illic  habitat  (i.  e.  neque  hic  ubi  ego  asto  neque  istic  ubi 
tu  astas)  pronuntiantur  ita,  ut  simui  aedes  digitis  monstrentur. 
Trin.  326  et  359  R.,  cum  pro  huic  substitueret  hinc,  aliam  ef- 
fecit  sententiam:  Hinc  enim  aduerbio  indicatur  ex  multis  in 
ea  urbe  uel  uicinia,  in  qua  sunt  loquentes,  aliquem  eligi,  qui 
quidem  nondum  sit  notus  spectatoribus,  ueluti  Epid.  602  Hinc 
Athenis  ciuis  eam  emit  Atticus  i.  e.  nescioquis  ciuis  huius  ur- 
bis;  Ter.  Andr.  833  Illam  hinc  ciuem  esse  aiunt;  Eun.  234 
C^nueni  hodie  adueniens  quendam  mei  loci  hinc  atque  ordinis 
Hominem  haud  inpurum;  Men.  790  At  enim  ille  hinc  amat 
meretricem  ex  proxumo;  Stich.  431  Amicam  ego  haheo  Stepha- 
nium  hinc  ex  proxumo.  Ex  contrario  Trin.  326  et  359  cer- 
tus  quidam  intellegitur,  qui  notus  est  eis  qui  coUoquuntur. 

Quae  res  cum  ita  se  habeat,  etiam  Mil.  472  acquiescendum 
est  in  codicum  omnium  memoria: 

Quid  iam?  —  Quia  hanc  attingere  ausu^s  mulierem  hic  in 

proxumo. 
[hic  in  codd.,  hinc  e  Acidalio  auctore  R.,  Brix,  Lorenz) ;  hic  in 
proxumo   eo  aptius  est,   quia  Sceledrus  mulierem  attigit  ante 
domum  Periplecomeni,  non  domi  militis. 

Etiam   aliis   locis  librorum  memoriam   non  feliciter  muta- 
runt  homines  docti : 

Trin.  872  Lesbonicum  hic  adulescentem  quaero  in  his  re- 

gionihus, 

hic  idem  est  atque  m  his  regionihus;  uide  Brixii  adnotationem 
et  exempla  infra  p.  195  congesta;  hinc  R^. 

Merc.  42  Amare  ualide  coepi  hic  meretricem  Bothium  se- 
cuti  R.  et  Goetz  usu  dicendi  non  flagitante  ediderunt  hinc;  quod 
quamuis  non  falsum  sit  (=  meretricem  ex  hac  urbe  oriundam), 
tamen  nihil  impedit  quin  hic  ponatur,  quod  aduerbium  idem 
est  atque  m  hac  urbe. 

Eadem  de  causa  praefero  codicum  Calhopianorum  lectionem 
Haut.  498   Simus   et  Crito    Vicini  nostri  hic  amhigunt  de 

finihus 

codici  A,  in  quo  HINC  exaratum  est. 

Ex  coniuncta  loci  temporisque  significatione  deriuandus  est 
sollemnis  ille  pronominis  hoc  usus,  ex  quo  xar^  iioxr^v  appel- 
latur  dEi^iTinov: 

Mil.  218   Vigila  inquam^   expergiscere  inquam:  lucet  hoc 

inquam.  —  Audio. 

lucet  hoc  idem  fere  est  atque  ^haec  lux  lucet',  ueluti  Cicero 
dixit  stella  lucetj  rogus  lucet;  hoc  autem  referendum  est  ad 
totum  caeli  spatium,  quod  loquentes  non  solum  uident,  sed  sub 
quo  ipsi  uersantur;  neque  quicquam  refert  utrum  caeli  spa- 
tium,  quod  per  hoc  denotatur,  maius  an  minus  sit,  dummodo 
aliqui  conexus  intercedat  inter  caelum  et  personam  loqueotem, 
ueluti  hic  mundus  est  'noster  mundus,  in  quo  nos  sumus'; 
utrum  autem  is  qui  loquitur  motu  quodam  manus  uel  oculorum 
nutu  adiuuet  uerba  sua,  quo  facilius  intellegantur ,  necne,  id 
nullius  momenti  est. 

Haec  quam  protuli  opinio  comprobatur  Pacuuii  uersibus 
86  sqq.   (Ribb.  Trag.  p.  87) : 

86  Hoc  uidcy  circum  supraque  quod  complexu  con~ 

tinet 
i    Terram, 
89  Id  quod  nostri  caelum  memorant^  Grai  perhibent  aethera. 

et  Lucretii  V  318  Denique  iam  tuere  hoc,  circum  supraque 

quod  omnem 
Continet  amplexu  terram. 
Amph.  543  Eamus,  Amphitruo,  lucescit  hoc  iam. 
Vssing  mire  adnotat :    »Tempus  non  aduerbio,    sed  pronomine 
indicatur«;  immo  indicatur  lucescit  uerbo. 

Curc.  182   Nam  hoc  quidem  edepol  hau  midto  post  luce 

lucebit. 
Ter.  Haut.  410   Luciscit  hoc  iam.     cesso  pultare  ostium 

Vicini, 
ad   quem   locum  Wagner  parum  probabiliter  adnotat  y>hoc  die 
durch  Hindeuten  bezeichnete  Stelle  des  Himmels«. 

Enn.  279  (Ribb.  Trag.  p.  55)  Nam  ita  mihi  Telamonis  patris, 

aui  Aeaci  et  proaui  louis 
Gratia  ecstet  atque  hoc  lumen  candidum  claret  mihi. 
Enn.  302  (Ribb.  Trag.  p.  58)  Aspice  hoc  sublimen  can- 

dens,  quem  inuocant  omnes  louem. 
Enn.  336  (Ribb.  Trag.  p.  64)  (Hoc)  lumen  iubarnest,  quod 

in  caelo  cerno? 
[Hoc  debetur  Ribbeckii  coniecturae). 

Haud  aliter  poetis  Graecis  ode  ''Olv^mog  idem  est  atque 
hoc  caelum:  Sophocl.  Ant.  758  alV  ov,  tovd'  "Olv^Ttov,  lad^ 
OTi  XalQcov  sftl  xpoyoLGL  devvdGSLg  ef.ii.  Aiac.  1389  TOLyccQ 
otp^  "'Olvi-iftov  Tovd^   6  Tcqea^BViov  TtarriQ. 

Eadem   ad   primam   personam  relatio  perspicua  est  in  hoc 

longe  formula : 

Most.  393  Quid  (si)  igitur  abeamus  hinc  nos?  —  Non  hoc 

longey  Delphium  (sc.  abite). 
dum  enim  hoc  longe  eloquitur ,  Tranio  monstrat  paruolam  qui- 
dem  digiti  uel  manus  partem;  hoc  igitur  idem  est  atque  *hoc 
tantillum    spatium   quod   ego   monstro   uobis'.     cf.    Trin.  483; 

Gist.  H  3,  39. 

Vt  in  his  exemplis  hic  pronomine  uis  demonstrandi  una 
cum  relatione  ad  primam  personam  continetur,  ita  etiam  alias 
saepissime  re  uera  hic  deLKtLy.ov  est,  quam  ad  rem  illustran- 
dam  perpauca  eaque  luculentissima  sufficiant  exempla : 

Ter.  Adelph.  162    Tu  quod  te  posterius  purgeSj  hanc  iniu- 

riam  mihi  nolle 
Factam  esse,  huius  non  faciam, 
ad  quem  locum  Donalus  haec  adscripsit :   '  huius  autem  deLKTLKov 
est;    aut   enim  stipulam  aut  floccum  mouerat  aut  summum  di- 
gilum'.     Eodem  referri  possunt  multa  ex  exemplis  supra  lau- 
datis,  ueluti 

Trin.  571   Oues  tam  scabrae  sunt,    tam  glabrae,   em  quam 

haec  est  manus  (cf.  supra  p.  149) 
uel  Curc.  725  Noui  ego  hos  pugnos  meos  (cf.  p.  157), 
quae  uerba  dum  pronuntiat  Therapontigonus  pugnos  ostendit. 
Item  ubi  quis  quid  alteri  dat,  ea  res,  si  simul  monstratur, 
pronomine  hic  saepe  designatur;  cf.  supra  p.  180.  Neque  mi- 
nus  ubi  complurium  int*>r  se  colloquentium  duo  uerba  faciunt, 
tertius  qui  adest  hic  pronomine  ita  denotatur,  ut  manuum  motu 
simul  ostendatur,  nec  secus  domus  prope  colloquentes  sita  hic 
pronomine  designatur,  ueluti  Most.  753  Vt  sibi  liceret  inspicere 
hasce  aedis  tuas.  Quo  faclum  est  ut  Donatus  ad  Ter.  Andr. 
333  Nwic  si  quid  potes  aut  tu  aut  hic  Byrria^  ubi  hic  for- 
liore  ui  caret,  adnotaret:  ^hic  deLY.tLxojg  quasi  efficaciorem  osten- 
dit;  ergo  ad  comparationem  alterius  refertur'.  Omnibus  tamen 
locis  relatio  quam  statuimus  ad  primam  personam  religiosissime 
conseruata  est,  cum,  ubi  domus  prope  alterum  sila  uel  persona 
prope  alterum  astans  denotetur,  iste,  non  hic  pronomini  locus 
sit  (uide  infra  cap.  II). 

Saepissime   hic  pronomen   accuratius  explanalur  enuntiato 
relatiuo,  cuius  usus  pauca  enumerare  exempla  satis  sit: 

Stich.  335    lube    me    omittere   igitur   hoSj    qui   retinent 

(sc.  me). 
Merc.  869  Non  amittunt  hi  me  comites,  qui  tenent. 
Stich.  711   Si  horum,  quae  adsunt,  paenitetj  Nihil  est. 
Mil.  900  Quis  hic  amabosty    Qui  tam  pro  nota  nomi- 

nat  me? 
Mil .  1138  Neminem  uideo  nisi  hunc,  quem  uolumus  con- 

u  e  n  tum 


I 


I 


192 


loSEPHVS   BaCH. 


[48 


(in  BCD  post  neminem  legitur  j>ol,  quod  deest  in  A;    quo  ser- 

uato  Bitschl  hunc  deleuit).  . 

Afran    330  (Ribb.  Com.  207)  quis  hic  est  smia,  Quime 

hodie  ludificatus  est? 
Enn  27  (Ribb.  Trag.  p.  18)   Fer  mi  auxilium,  pestem  abige  a 

me,  (lammiferam  hanc  um, 
quae  me  excruciat. 
Acc   557  (Hibb.  Trag.  p.  208)    Contempla  hanc  sedem,  in 

qua    ego    nouem    hiemes 
saxo  stratus  pertuli. 
Trin.  948    sed  monstra  hosce  homines  mihi,    Quos   ego 

quaero. 
Curc    404  Sed  hunc,  quem  quaero,  conmonstrare  sipotes. 
Atque   saepissime   ad   hoc  (Aaec)  accedit  enuntiatum   relat.uum 
auod  iquae)  eqo  dico,  dixi  uel  similia : 

Trin.  1167  Sed  sine  me  hoc  aps  te  impetrare,  quod  uolo. 
Men    148  Dic  modo  hoc,  quod  ego  te  iubeo. 
Pers.  140  Numquam  hercle  (tu)  hodie  hic  prius  edes,   ne 

frustra  sis, 
Quam  te  hoc  facturum,  quod  rogo,  adfirmas  mihi. 
Epid.  44  Quid  egoexte  audio?  -  Hoc,  quodfabulor. 
Pers.  814  Atque  hoc,  quod  tibi  suadeo ,  facts? 
Rud.  1129  Audinunciam,  Palaestra  atque  Ampeltsca,  Hoc, 

quod  loquor. 
Poen.  704  Sed  haec  latrocinantur,  quae  ego  dixi,  omnia. 
Trin.  404  Estne  hoc,  quod  dico? 

Trin   449  Verum  hoc,  quod  dixi,  meus  me  orauit  fihus. 
Alia  exempla,  in  quibus  est  hoc  quod  rogo,  uide  supra  p.  1 64  sq 
Saepius  enuntiatum  relatiuum  pleonast.ce  add.tur  propter 
uulgarium  hominum  loquacitatem  quandam  atque  stud.um  omn.a 

quam  clarissime  pronuntiandi :  ^   ,,Ahpn 

Stich.  257  Neque   dliud   quicquam   msi  hoc   quod  habeo 

pdllium 
(ila  libri;  quod  habeo  hoc  R.  cum  Bolhio;  Guyetus  om.  hoc). 
Men.  166    Age   dum ,    odorare    hanc   quam    ego    habeo 

pallam. 

Men.  1139  Eamdedihuic.  —  Hanc  dicis,  frdter,  pdllam 

quam  ego  habeo  (in  manu)f) 
Rud.  913  Neque  piscium  ullam  unciam  hodie  pondo  cepi  nisi 

hoc,  quod  fero  hic  in  rete 
(hic  octonaiius  anapaesticus  legitur  in  codd. ;  aliter  Fleckeisen). 
Merc.  672;  Asin.  271. 

Trip.  488   Nunc  condicionem  hanc,    quam   ego  fero  et 

quam  abs  te  peto , 
Dare  atque  accipere,  Lesbonice,  te  uolo. 
Capt.  872  Nwic  hanc  laetitiam  accipe  a  me,  quam  fero. 
Liu.  Andron.  20  (Ribb.  Trag.  p.  3)  Da  mihi  hasce  opes, 

Quas  peto,  quas  precor. 
Truc.  246   Veluthic  agrestis  est  adulescens,  quihichabet. 
Contra  id  locum  habet 
Men.  1105   sed  nunc   agite,    uterque  id,    quod   rogabo, 

dicite. 
Mil.  1014  Tum  pol  ego  id,  quod  celo,  haud  celo, 
is  eo  differt  ab  hic  pronomine,  quod  is  cum  enuntialo 
relatiuo  coniunctum  unam  notionem  efficit  et  generaliter  dici- 
tur,  hic  autem  per  se  certi  aliquid  significat.  Vnde  necessario 
sequitur,  ut  in  enuntiatis,  quae  adnectuntur  hic  pronomini,  con- 
slanter  ponatur  indicatiuus,  nunquam  coniunctiuus,  qui,  cum 
incerti  aliquid  indicet,  ab  A?c  pronomine  abhorret ;  uid.  Mueller 
Nachtr.  p.  140  sq.  Si  uero  coniunctiuo  iocus  est,  deest  pro- 
nomen  hic,  ueluti 

Asin.  29  Dic  obsecro  hercle  serio,  quod  te  rogem: 
Caue  mihi  mendaci  quicquam. 
Sed   cum   etiam   hic  coniunctiuus  ratione  careat  —  designatur 
enim  certi  aliquid  — ,  nescio  an  hoc  scribendum  sit: 
Dic  obsecro  hercle  serio  (hoc)  quod  te  rogo : 
Caue  mihi  mendaci  quicquam. 
Nunquam  autem  hic  prononien   tamquam  correlatiuum  ad 
pronomen  qui  ita   refertur,  ut  hic  qui  idem  sit  atque  is  qw\  qui 
usus  peruersus  apud  posterioris  aetatis  scriptores  deprehenditur. 

1)  conf.  Studemund    Ann.  phil.  CXIII  p.  70). 

Sed  accuratius  in  hanc  rem  infra  inquirere  in  animo  est,   ubi 
de  is  pronomine  disseram. 

Vt  Mc  ita  etiam  aduerbia  ab  eo  deriuata  (hlc,  hinc,  huc  etc.) 
certum  cum  ea  quae  loquitur  persona  conexum  exhibent,  qui 
apud  priscos  quidem  scriptores  multo  artioribus  circumscriptus 
est  finibus  quam  apud  posteriores  (uide  Handii  Turs.  III  p. 
75  etc). 

a)  htc. 
1)  Hic  igitur  primum   significat   eum   locum ,    ubi   is   qui 
uerba  facit  ipse  uersatur  (=  meo  loco,  ubi  ego  sum)  : 
Merc.  602  ubi  ego  sum?  hicine  an  apud  mortuos? 

cf.  Merc.  606. 

Stich.  622    Nam    hic  quidem  genium   meliorem    tuom   non 

facies. 

Poen.  842  Haec  quom  hic  uideo  fieri. 

Poen.  1135  Pol  satis  scio  impetrarunt,  quando  hic  hic  adest. 
Itaque  in  prologis  hic  saepe  significat  scaenam,    in  qua  fabula 

agitur. 

Eodem  referendae  sunt  formulae  iam  hic  ero  (cf.  Brix  ad 
Men.  215  et  Spengel  ad  Truc.  I  2,  105)  et  hic  ero  atque  ilU 
similia,  quae  inseruiunt  denotandae  celeritati: 

Most.  792  Ego  hic  esse  et  illi  simitu  hau  potui. 

Neque  raro  aliae  adiunguntur  noliones,  quibus  idem  fere 
quod  aduerbio  exprimitur,  ueluti  hic  apud  me  [nos,  te,  uos)  : 

Poen.  1053  Ergo  hic  apud  me  hospitium  tibi  praebebitur. 

Truc.  300  Nemo  homo  hic  solet  perire  apud  nos, 

Stich.  487   Ve7^um  hic  apud  me  cenant  alieni  nouem. 

Bacch.  1104  Certe  hic  prope  me  mihi  nescio  quis  loqui 

uisust. 
Atque   etiam  hic  apud  te  dici  potest,    si   is  qui  loquitur  astat 
prope  domum  uel  uersatur  in  domo  eius  quocum  loquitur : 

Capt.  312    Tam   ille  apud  nos   seruit,    quam  ego  nunc  hic 

apud  te  seruio. 


llllll! 

Truc.  148  Volo  habere  aratiunculam  pro  copia  hic  apud 

uos.    cf.  209. 
In   his  paene  constans  est  haec  uerborum  series  hic  apud 
me  [te)   (cf.  supra  p.  157  sq.) ;  cui  repugnantes  deprehendi  hos 
duos  locos: 

Ter.  Eun.  534   At  tu  dpud  nos  hic  mane,   Dum  redeat 

ipsa. 

et  Merc.  579 prandium  qui  percoquat 

Apud  te  hic  usque  ad  uesperum.  —  Em,  istuc  censeo, 
Nec   tamen    usquam    inueni  hic  quidem  apud  nos ,    quod 
St>engel  scripsit 

Truc.  692 Strabacem  hic  opperiar  modo. 

Si  rure  ueniat.  —  Hic  quidem  apud  nos  est 

Strabax. 
Vbi  cum   et  uerbis  apud  nos  uis  pronominis  hic  satis  amplifi- 
cetur,    ut  etiam  intendi  eam  per  quidem  particulam  opus  non 
&it,  et  libri  is  quidem  apud  nos  est  hic  strabax  exhibeant,  equi- 

r 

dem  cum  SchoeUio  sic  scripserim :  Is  quidem  hic  apud  nos 
4st  Straba^;  cf.  Luehs  in  Herm.  VHI  p.  111. 

Etiam  aliae  notiones  ad  pronomen  hic  magis  illustrandum 
adnectuntur : 

Trin.  1085   Vbi  nunc  filius  meus  habitat?   —    Hic  in  hoc 

posticulo. 
Most.  950  Non  hic  Philolaches  adulescens  habitat  hisce  in 

aedibus?  Trin.  872. 
Cist.  IV  2,  42  ecqaem  uidisti  quaerere  hic  amabo  in  hac 

regione  Cistellam  cum  crepundiis? 
Eun.  895  Domi  opperiamur  potius  quam  hic  ante  ostium? 
2)  Hic   significat   uel  urbem,    in  qua  is  qui  loquitur  uer- 
satur,  uel  domum,  prope  quam  astat,  uel  uiciniam : 
Truc.  393  Me  habebat  anno,  dum  hic  fuit. 
Bacch.  111    Namque  ita   me  di  ament,   ut  Lycurgus  mihi 

quidem 
Videtur  posse  hic  ad  nequitiam  adducier, 
Men.  723  an  mos  hic  ita^t,  Peregrino  ut  aduenienti  narrent 

fabulas? 

Haut.  9^  Est  e  Corintho  hic  aduena  aniis  paiipercula. 

Ita  saepissime  hic  intus  idem  est  atque  *intus  in  hac  domo, 
prope  quam  ego  asto'.  Quotienscumque  autem  ubi  hic  legi- 
mus,  hic  totam  regionem  uicinam  denotat,  ubi  aduerbio  inter- 
rogatiuo  locus  exquiritur,  qui  in  ea  regione  situs  est: 

Mil.  9  Sed  ubi  Artotrogus  hic  est? 

Mil.  1258  Nescio  ubi  hic  prope  adest, 

Pseud.  599    certum  qui  id  faciat  Mihi  Ballio  leno  ubi  hic 

habitet, 

Rud.  1034   Vbi  tu  hic  habitas? 

Trin.  872  Lesbonicum  hic  adulescentem  quaero  in  his  re- 

gionibus  Vbi  habitet. 

Ter.  Haut.  829   Vbi  Clitipho  hic  est? 

Afran.  136  (Ribb.  Com.  p.  155)    Vbi  hic  Moschis,  quaeso, 

habetj  meretrix  Neapolitis? 

Eadem  uis  inest  in  uerbis  hic  in  proxumo ,  quae  saepius 
coniuncta  sunt;  neque  minus  dicitur  hinc  ex  (de)  proxumo  et 
huc  in  proximum,  quae  exempla  illis  statim  adiungere  liceat : 

Cist.  I  1,  102   Sua  cognata  Lemniensis ,   quae  habitat  hic 

in  proxumo. 

cf.  Cist.  IV  2,  86;  Mil.  264.  301.  366.  472  (uide  supra  p.  188)  ; 
Hecyr.  341  ;  Haut.  54. 

Mil.  1136  Vna  exeuntis  uideo  (iam)  hinc  e  proxumo. 
cf.  Aul.  400.  403;  Rud.  404;  Stich.  431. 

Cas.  III  2,  9  Miror  huc  iam  non  arcessi  in  proxumum 

uxorem  meam^). 


1)  Etiam  htc  pronomini  interdum  adicitur  ex  proxumo: 
Aul.  174    Nduisti  hunc  senem  Euclidnem  ex  pr6xum6  paup4rculum? 
Aul.  289  Quoius  ducit  ftliam?  — 

Vicini  huius  Euclionis  {senis)  e  proxumo. 
Qui   senarius  cum   mutilus  sit,   Goetz  cum   Pylade  {hinc)  e  pr.   scripsit; 
sed   dubito  de  pleonasmo,   hic  hinc  e  pr.,    cuius  apta   desidero  exempla 
(nam  Mii.  472  alia  est  condicio)  ;  senis  suppleuit  Camerarius,  cf.  Aul.  171. 
Cas.  III  5,  48    Era  atque  haec  dolum  ex  proxumo  hunc  protule- 

runt. 


/ 


Quare  etiam  Mil.  134  Bothe  et  R.  scripserunt: 
Nam  et  uenit  et  hic  in  proxumo  deuortitur. 
uenietis  in  proximo  hic  Ba ,  uenit  eius  in  proximo  hic  C ,  uenit 
et  is  in  proximo  hic  BcDF;  Brix  in  editione  priore:  Nam  et 
uenit  et  is  in  proxumo  deuortitur;  sed  cum  hic  aegre  desidere- 
tur,  Ribbeck  edidit :  Nam  et  uenit  is  et  in  proxumo  hic  deu, 
Aduerbium  hic  uocabulis  in  proxumo  postpositum  est  etiam  Mil. 
366  Tun  me  uidisse  in  proxumo  hic,  sceleste,  ais  osculan- 
tem?;  Hecyr.  341  ;  Haut.  54. 

3)  Conexus  ille  cum  prima  persona  tum  quoque  seruatur,  ubi 
hic  designat  id,  quod  is  qui  loquitur  manibus  tenet  uel  tangit : 

Bacch.  989  Vt  scids  quae  hic  scripta  sint  (ita  libri,  nisi 
quod  sient  habent;  quae  scripta  sint  hic  R.).  hic  est  Mn  hac 
epistula,  quam  ego  manibus  teneo'. 

Cist.  III  1,  5  Nam  hic  crepundia  insunt  (=  in  hac  cistellula). 

4)  Vbi  ad  res,  de  quibus  actores  coUoquuntur  uel  quas 
agunt,  spectat,  hic  temporalem  quidem  uim  habere  aliquotiens 
uidetur,  sed  re  uera  potius  est  '  in  hac  re,  de  qua  ego  loquor 
uel  quam  ego  ago' : 

Epid.  302  Face  modo:  est  lucrum  hic  tibi  amplum, 
Merc.  307  Ludificas  nunc  tu  me  hic,  opinor,  Demipho. 
Pseud.  1257  Hic  omnes  uoluptates,  in  hoc  omnes  uenustates 

sunt. 
(ila  cum  libris  Studemund  De  cant.   Plaut.  p.  36   et  Seyffert 
De  uers.  bacch.  p.  17;  uide  Lorenzium  in  append.  crit.). 
Trin.  503  Eheu,  ubi  usus  nil  erat  dicto,  ^spondeo^ 

Dicebat:  nunc  hic,  quom  opus  est,  non  quit  dicere, 
pro  hic  R.  scripsit  hoc\  sed  uide  Brixii  adnot.  ad  hunc  uersum. 


Cas.  epil.  2  Haec  Casina  huius  reperietur  filia  esse  ex  proxumo. 
Quibus  locis  perlusiratis  sane  haesitabis  in  praepositione  m 

Mil.  969   Sed  quis  east?  —  Senis  huius  itxor  Periplecomeni  {in)  pro- 

xumo. 
Vbi   cum  in  non  traditum  sit  in  codicibus  {periplectomsi  PI.  proxumo  B ; 
periplectomensi  PV.  proxumo  C;  periplectomesi  PY.  proxumo  D),   equidem 
legendum  esse  arbitror  cum  Ribbeckio :  Periplecomenist.  PYRG.  Proxuma  ? 
uel  potius :   Periplecomeni  ex  proxumo. 

Truc.  779   Hic  nunc  iiolo  scire  eodem  pacto(n)  sine  rnalo 

fateamini  (hic  delet  Schoellj. 

Mil.  31   Xolo  istaec  hic  nunc. 

Most.  584  Quin  uos  7nihi  faenus  date.   quid  hic  nugamini? 

Stich.  725  si  peccassiSy  multam  hic  retineho  ilico. 

Haut.  742  Etiamne  tecum  hic  res  mihist? 

Andr.  720  facile  hic  plus  malist  quam  illic  boni. 
Itaque  ferri  uidetur  posse  quod  Bothe  scripsit 

Trin.  745  Perlongumst.  huic  ducendi  interea  apscesserit 

Lubido,  atque  ea  condicio  hic  uel  primariast; 

nam  hic,  pro  quo  libri  habent  huic,  est  Mn  nostra  quam  agi- 

mus  re';  delent  pronomen  Haupt  in  Mus.  Bhen.  VII  p.  478,  B'^, 

Brix,  Langen  (qui  pol  pro  uel  proposuit);  sane  huic  ferri  nequit. 

In  his  exemplis  hic  aduerbium,  quamquam  non  longe  di- 
stat  ab  usu  7iimc  aduerbii,  tamen  nunquam  solum  tempus  prae- 
sens  designat.  Errauit  enim  Holtze,  cum  Synt.  I  p.  71  cre- 
deret  hic  ad  tempus  pertinere  Merc.  218  Sed  quid  ego  hic  in 
lamentando  pereo,  ad  nauem  non  eo?,  ubi  hic  spectare  ad  locum 
docemur  oppositione,  quae  inter  hic  et  ad  nauem  intercedit. 
Neque  rectius  Cas.  II  2,  24  Nam  hic  nunc  licet  dicere.  (Solae) 
nos  sumus  ad  tempus  hic  referendum  esse  contendit  Hand  1.  c. 
p.  81,  immo  pertinet  ad  locum.  Atque  ne  illud  quidem  pro- 
bandum  est,  quod  Holtze  1.  c.  I  p.  72  Handium  secutus  affirmat 
utramque  notionem  et  temporis  et  condicionis  rei  haud  raro 
coniunsi  in  uno  uocabulo  hic  (=  cum  res  eo  loco  sit,  cum  ita 
se  res  habeat,  hoc  rerum  statu) ,  cuius  notionis  exemplum  af- 
fert  Most.  105  sqq.: 

Atgue  ubi  illo  inmigrat  nequam  homo  indiligens 

Cum  pigra  familia,  inmundus,  instrenuos, 

Hic  iam  aedibus  uitium  additur,  bonae  quom  curantur  male. 
Ad  solum  tempus  hic  refert  Lorenz,  cum  hic  sic  interpretetur 
'dann  sofort':  quod  si  ita  esset,  hic  pertineret  ad  tempus  fu- 
turum.  Immo  poeta  indicat  causam,  cur  uitium  aediiius  ad- 
datur;  quae  cum  numquam  hic,  sed  saepe  hinc  aduerbio  ex- 
primatur,  opinor  hinc  pro  hic  subslituendum  esse. 

Et  quoniam  Lorenzio  contradixi,  ne  id  quidem  quod  Hand 


\,„'     /■ 


affirmat  probare  possum,  cum  dicat  (1.  c.  p.  79;  cf.  Holtze 
1.  c.  p.  72)  :  »Et  quum  tum  etiam  de  rebus  futuris  dicatur, 
etiam  hic  cum  futuro  coniungi  potest«  exemplo  usus  uno  Te- 
rentii  loco,  cuius  similem  frustra  quaesiui  in  prisca  latinitate: 

Ter.  Andr.  389 hic  reddes  omnia, 

Quae  nunc  sunt  certa  ei  consilia.    incerta  ut  sient; 
obi  cum  hic  '  in  hac  re,  de  qua  nos  loquimur,'  parum  aptum 
sit,  cum  Spengelio  et  Dziatzkone  hic  ad  enuntiatum  anteeedens 
referendum  est. 

Prorsus  denique  futtile  est,  quod  auctore  Handio  I.  c.  p.  81 
haec  particula  etiam  affirmationi  inseruire  rei  uere  factae  di- 
citur  Ter.  Haut.  proL  18 

factum  hic  esse  id  non  negat, 

Neque  se  pigere  et  deinde  facturum  autumat, 
ubi  htc  intellegendum  est  (=  '  poeta  noster',  ut  saepius  in  pro- 
loais  Terentianis) ,    siue  cum  A  factum   hic  esse  id  non  negai 
seripseris,  siue  po.ius  cu.  libris  Calliopianis  M  esse  factum  lc 
non  negat  admissa  collaquealione  syllabarum  id  es{se]. 


ji)  hinc. 

1)   Hinc  idem  est  atque  ^a  me'  cum  alibi  tuin  ubi  coniunc- 
lum  est  cum  sumendi  uerbis : 

M en .  606  Aufer  mami m ,  A ufer  h  i  n  c  palpationes .  pergin  tu  ? 

Poen.   1035  Maledicta  hinc  aufer. 

hinc  est  'a  nobis';  nam  etiani  Agorastocles,  cum  ipse  sit  Poenus, 

illis  uerbis,  quibus  Hanno  Poenus  oflfenditur,  ualde  laesus  est. 

Poen.  1351   et  1352  Sume  hinc  quidlubet  (in  priore  uersu 

quidem  BCB,  quodlubet  A.  quid- 
lubet  AcidaL), 
Pers.  797  lurgium  hinc  auferas,  Si  sapias. 
Truc.  525  Sauium  pete  hincsis  {sis  pefe  hinc  codd.] .  Stich. 

688;  MiL  666;   Capt.  964. 
Alibi  hinc  est  Sib  (uel  ex)  hoc,  qui  meo  loco,  ubi  ego  sum, 
adest ' : 

Pseud.  614   Nam  haec  mihi  incus  est:  procudam  ego  hodie 

hinc  multos  dolos. 
sic  libri  cum  hialu  post  procudam;  hinc  =  ah  hoc;    haec  enim 
per  aUraclionem  generis  subslitulum  est  pro  hic  (i.  e.  Harpax). 
Ter.  Adelph.  361    Sed  eccum  Syrum  ire  uideo :    iam  hinc 

scibo  ubi  siet, 
Hecyr.  246  Atque  eccum  Phidippum  optume  uideo :  hinc  iam 

scibo  hoc  quid  sit, 
plurimi  codd.  Galliopiani   pro  hinc  praebent   interpretamentum 
ex  hoc,   quod   idem  in  A   super  hinc  a  corr.  rec.  superscrip- 

lum  est. 

2)  Hinc  spectat  ad  locum,  ubi  is  qui  loquitur  moratur  (=  a 

meo  loco,   ubi  ego  sum) : 

Bacch.   107  decedamus  hinc.    Bacch.  104. 

Most.  391    Vos  modo  hinc  abite  intro  atque  haechinc  pro- 

pere  amolimini. 
cf.  Most.  393;   Haut.   173;  Men.  603;  Rud.   134.   1012.   1013; 

Cas.  H  1,  3. 

Atque    ad    abeundi    uerbum   fere   conslanter   additur   hinc 

(exempla  congessit  Holtze  1.  c.  p.  62  sq.),  non  huc  exceptis  duo- 

bus  locis: 

Trin.  prol.  6  Nunc  igitur  primiim  quae  ego  sim  et  quae  il- 

laec  siet, 
Huc  quae  abiit  intro,  dicam. 
et  Pers.  200  Illic  hinc  abiit  intro  huc.    sed  quis  haec  est, 

quae  me  aduorsum  incedit? 
priorem  uersum  ita  emendandum  esse  censeo,  ut  pro  huc  scriba- 
tur  hinc  =  a  me  uel  ex  hoc  loco)  ;  in  altero  autem  uersu,  ubi 
hinc  una  adest,  /n/c,  nisi  expungendum  est,  denotat  regionem, 
in  qua  Paegnium  uersalur,  dum  huc  pronuntiat  (uide  infra  p.  203). 
3)  Saepissime  hinc  dicitur  de  terra  uel  de  regione  uel  de 
urbe,  in  qua  is  qui  uerba  facit  uersatur: 

Bacch.   249    Quid  hoc ,    qua  causa  eim  Qiinc)  in  Ephesum 

miseram  ? 
Most.  79  Triennium  qui  iam  hinc  abest.    Amph.  640. 
Men.  823  num  hinc  exmigrastis? 


\ 

Ita  cum  duo  inter  se  colloquuntur,  is,  qui  propius  domum  quan- 
dam  astat  quam  alter,  usurpat  hific  ad  eam  denotandam  (=  *  ex 
hac  domo,  prope  quam  ego  asto').  Atque  saepenumero  etiam  ambo, 
qui  uerba  faciunt,  ante  domum  significatam  astant;  quod  cum  ita 
sit,  falso  Hand  I.  c.  p.  86  et  Holtze  1.  c.  p.  63  contendunt  hinc 
etiam  de  quouis  loco,  e  quo  aliquid  exeat  aut  promoueatur, 
usurpari  ideoque  pro  illinc  poni ;  immo  ex  hinc  cognoscitur,  quo 
loco  persona  loquens  uersettir: 

Mil.  416  Haec  mulier,  quae  hinc  exit  modo. 
Sceledrus,  qui  haec  uerba  loquitur,  propius  domum  astat  quam 
Palaestrio. 

Mil.  154  Sed  foris  concrepuit  hinc  a  uicino  sene. 

Amph.  333  Hinc  enim  mihi  uox  dextera  auris,  ut  uidetur, 

uerberat. 

Haut.   173  sed  quid  crepuerunt  fores  Hinc  a  me? 
(uersus174  deest  in  A  neque   sententia,    quae   eo   continetur, 
quadrat  ad  id  quod  agitur). 

Men.  349   Videamus  qui  hinc  egreditur. 
€f.  Most.  901;  Ter.  Phorm.  604;  Eun.  545. 

Vno  tamen  uersu  hinc  non  ipsum  locum,  in  quo  quis  uer- 
satur,  sed  patriam  loquentis  significat;  hinc  igitur  non  idem  est 
atque  illinc,  sed  potius  ex  mea  patria : 

Rud.  503  Quidue  hinc  abitio?  quidue  in  nauem  inscensio? 

4)  Adiciuntur  notiones,  quae  idem  fere  exprimunt: 

Poen.  689  Ita  illi  dixerunt,  qui  hinc  a  me  abierunf  modo. 

Stich.  647    Cadum  modo  hinc  a  me  huc  cum  uino  tranS' 

feram. 

Merc.  894  non  longe  htnc  abest  a  nobis. 

Amph.  639   Noctem  unam  modo:   dtque  is  repente  abiit  d 

me(d}  I  hinc  dnte  lucem, 

Cist.  II  3,  4   Hinc  ex  hisce  aedibus  paulo  prius 

Vidi  exeuntem  mulierem. 

Stich.  355   Ego  hinc  araneas  de  foribus  deiciam  et  de 

pariete 
(sine  causa  R.  pro  hiiic  edidit  illim).  cf.  Merc.  799;  Cas.  II  4,  23. 
n  7,  13;  Men.  327  (/??>ic  inseruit  R.).  870:  Andr.  726.  734. 

5)  De  aduerbiis  hinc ilUnc  oppositis  uide  infra  cap.  III. 

6)  Eodem   iure  hinc  dicitur  de  iis  rebus,  quas  is  qui  lo- 

quitur  manu  tenet: 

Pseud.  20  Cape  has  tahellas:  tute  hinc  narrato  tibt. 

Rud.  1101  Atqui  nunc  aps  te  stat:   uerum  hinc  cibit  testi- 

monium. 
hinc  est  ^ex  hoc  uidulo,  quem  ego  habeo'. 

Significat  porro  rem,    unde  akquid  sumitur,   ut  idem  siL 
atque  genetiuus  partiliuus: 

Cato  R.  R.  c.   127   hinc  bibito  i.  e.   'partem  huius  aquae 

uel  uini  bibito'.  ^ 

Hinc  aduerbium  est  *de  hac  quam  ego  dixi  causa  : 

Ter.  Andr.   125 Attat  hoc  illud  est, 

Hinc    illae  lacrumae,    haec   illast   miseri- 
cordia. 
Bentley  coniecit  haec  illae;    at  uide  Klotzii  adn.  ad  hunc  uer- 
sum:  cf.  Mil.  294  sq. 

y)    huc. 

\)  Huc  denotat  locum,  quo  is  qui  ioquitur  uersatur  (=  in 
meum  locum,  ubi  ego  sum,  ad  me)  : 

Men.  822  concede  huc  {sis)y  fiUa. 

Asin.  357  inde  huc  ueniet  postea. 

Rud.  259  Nam  uox  me  precantum  huc  foras  excitautt. 

Imprimis  obseruanda  est  formula  huc  concessero  similesque, 
quibus  utitur  is  qui  aliorum  sermonis  aucupandi  causa  in  se- 
cretum  se  recipit  locum ;  dum  enim  ea  uerba  pronuntiat,  uel 
iam  in  locum  aduerbio  huc  designatum  progreditur  eoue  loco 
iam  adest,  uel  manus  motu  oculorumue  nutu  eum  locum  mon- 
strat ;  huc  igitur  est  '  in  hanc  scaenae  partem ,  ubi  ego  uer- 
sor,  uel  quo  progredior': 

Most.  687 huc  concessero, 

Dum  mihi  senatum  consiU  in  cor  conuoco. 

[Haut.  174  quis  nam  egreditur?  huc  concessero]. 

Trin.  625  huc  aUquantum  abscessero. 


Trin.  1007   Lubet  obseruare  quid  agat:   kuc  concessero, 
Men.  570    Huc   concedamus:   ex  insidiis  aucupa.    Cas. 

II  7,  11.') 
Men.  158  Concede  kuc  a  foribus.  —  Fiat.  — Etiam  con- 

cede  huc,  —  Licet.  — 
Etiam  nunc  concede  audacter  ab  leonino  cauo. 
in  his  uersibus  huc  est    -hunc   locura   uersus,    ubi   ego   aslo' ; 
Menaechmus  aulem  non  demonstrat  locum  a  se  remotum ;  qua  re 
actionis  et  motus  celeritas  augetur.     Alque  idem  fit  in  hinc  huc 
aduerbiorum  coniunctione,  ubi  hinc  significat  locum  uel  regionem, 
de  qua  actor  loquens  decedit  =  de  meo  loco,  ubi  ego  nunc  sum), 
huc  eam  regionem,  quam  ipse  aditurus  est,  ila  tamen,  ul,  dum 
uerba  facit,  a  loco  priore  {hinc)  ad  locum  alterum  [huc)  transeat: 
Mil.  443  Qua  conmeatMS  clam  esset  kinc  huc  muUeri. 
Mil.  200  ego  kinc  abscessero  abs  te  huc  interim. 
Mil.  329  Nam  nihil  est,  qua  hinc  kuc  transire  ea  possif. 
Mil.  377  Nimis  (sic  scripsit  Studemund  cum  A«*)  mirumst 
facinus,  quo  modo  haec  hinc  kuc  transire  potuit. 
Pers.  200  lUic  hinc  abiit  intro  huc. 
Stich.  647    Cadum  modo  kinc  a  me  huc  cum  uim  trans- 

feram. 
(ita  codd. ;    Ritschl  sine  causa  neque  apte  substituit  kuc  a  me 

hunc  cum  uino  t.). 

Most.  901  Nemo  hinc  quidem  (huc)  exit  foras  non  bene 
huc  a  Ritschelio  insertum  est,  quia  seruus  de  loco  non  decedil ; 
neque  uocabulo  ullo  addito  opus  est,  potius  cum  Studemundo 
Ann.  philol.  1876  p.  71  secundum  codicis  A  uestigia  legendus 
est  dimeter  anapaest.  catal. :  Homo  nemo  hinc  quidem  foras  exit. 

Neque  minus  falso 

Stich.  675  Quid  ego  hinc,  quae  iUi  habito ,  (huc)  exeam, 

faciam  uos  certiores 
Ritschl  kuc  addidit,    quia  Stephanium,   quae  loquitur,    a   loco 
quem  hinc  aduerbio  designat  non   abscedit;    atque   huc,   quod 


I)  Aul.  666  Tantisper  hic  ego  ad  ianuam  concessero  pro  hic  (sic  BDEJ) 
Lambinus  bene  coniecii  huc\  cf.  Rud.  480  accedam  huc  ad  foris. 

esl  in  uersu  proximo  (676)  Domo  dudum  huc  arcessita  sum,  denotat 
eundem  locum  atque  hinc,  i.  e.  domum  Pamphili,  ubi  habitat 
Stichus;  u.  682  demum,  dum  uerba  Nunc  ibo  hinc  pronuntiat, 
ab  illo  loco  abscedit;  quare  non  est  cur  a  libris,  qui  illic  habenl, 
recedamus:  Quid  ego  hinc,  quae  illic  habito,  exeam, 

Ex  eo  autem,  quod  de  hinc  et  huc  statui,  sequitur  neces- 
sariam  esse  hinc  huc  seriem,  non  dici  huc  hinc;  quo  ordine 
Ritschl  falso  huc  poetae  obtrusit 

Mil.  339  Scin  tu  nullum  conmeatum  (huc)  hinc  esse  a  nobis? 
concinnius  Ribbeck  dedit  hinc  (huc).  Nec  male  Mueller  Pr.  Pi. 
p.  561  et  Luchs  in  Herm.  XIII  p.  501  commendant  conmeatum 
hinc  (isto)  esse]  nam  Sceledrus,  ad  quem  haec  uerba  dicta 
sunt,  astat  prope  fores  Periplecomeni  domus  (cf.  u.  310.  329.377. 
418  qui  uersus  Sceledro  a  Ribbeckio  recte  tribuitur,  u.  337 
istici,  e.  ^ubi  tu,  Sceledre,  stas',  u.  342  sq.  istas  foris  et  istinci, 
Palaestrio  autem  prope  militis  domum,  quae  ab  ipso  per  hinc 
aduerbium  significatur.  Displicet  tamen  pronomen  isto  mter 
uerba  hinc  et  a  nobis,  quae  arte  inter  se  cohaerent,  collocatum. 
Itaque  nescio  an  hiatus  in  dihaeresi  tolerandus  sit. 

Quae  res  ansam  praebet  ad  improbandam  Fieckeiseni  in 
emendando  uersu  Amph.  264  rationem : 

Nequeego  hu(n)c  hominem  has(ce)  hodie  ad  aedis  {h^nc) 

sinam  umquam  accedere. 
libri  BDEJ  cum  hiatu  hoc  exhibent  Neque  ego  huc  hominem  hodie 
ad  aedis  hds  sinam  umquam  accidere,  quem  ad  hiatum  remo- 
uendum  post  hominem  adde  hunc,  uel  transposilis  huc  et  hunc 
uerbis  lege  cum  Studemundo  Ann.  philol.  1876  p.  58  :  Neque  ego 
(hunc)  hominem  huc  hodie  etc. ;  de  pleonasmo  huc  ad  aedis  has 
cf.  imprimis  Gist.  113,  4  Hinc  ex  hisce  aedibus  paulo  prius 

Vidi  exeuniem  mulierem.    Most.  950. 
Cas.  II  7,  13  Hinc  ex  insidiis  hisce  [hic  B). 
Bis  deprehendi   hinc  illuc  aduerbia  coniuncta,   quae  ratio 

alia  est:  l  • 

Cist.   IV  2,  32   Neque  prorsum  iit   hac:   hic   stetit:   hinc 

illo  exiit:  hic  concilium  fuit. 
lllQ  (^  ^7/wc)  recte  significat  locum,  ubi  Halisca  non  est;   nam  ex 

uerbis  sequentibus  hic  concilium  fuit  apparet  eam  de  priore  loco 
non  abscessisse ;  mox  autem  legitur  hinc  huc  in  eiusdem  scaenae 
uu.  34  sq.:  Sed  is  hac  abiit.  contemplabor :  hinc  huc  Ut:   hinc 

nusquam  abiit. 
*  huc  eundem  significat  locum  atque  alterum  hinc;   nam  Halis- 

cam,  dum  haec  uerba  profert,  priorem  locum  mutasse  docet 
uerbum  contemplabor . 

Enn.  189  (Ribb.  Trag.  p.  40)  Imus  huc,  hinc  illuc:  cum 

illuc  uentumst,  ire  illinc  lubet. 
Vt  in  his  exemplis  ita  saepissime  huc  est  *  in  hanc  domum, 
ante  quam  ego  asto',  non  idem  atque  illuc: 
Aul.  334  Huc  intro  abi  ad  nos. 

Aul.  243  Nimirum  occidor,  nisi  ego  intro  huc  propere  pro- 

pero  currere. 
/  Merc.  942  ac  memm  huc  intro  ambulas.    Pers.  200. 

Si  uero   neque  is  qui  loquitur  neque  is  ad  quem  uerba  fiunt 
prope  domum  significatam  astat,  dicitur  illuc,  ueluti 
Aul.  329  atque  intro  abi  illuc  (sic  Camerarius). 

2)  Huc  aduerbio  persona  loquens  non  tam  locum  ubi  stat 
designat  quam  se  ipsam,  ut  sit  fere  idem  atque  'ad  me': 

Rud.  726  Tu  senex,  si  istas  amas,  huc  arido  argentost  opus. 

(amas  B,  amabas  CD). 

Poen.  1049   Agedum,  huc  ostende:   est  par  probe,  {q)uam 

habeo  domi, 
Truc.  116  et  118  respice  huc. 

3)  Adicitur  alia  notio,  quae  id,  quod  huc  aduerbio  conti- 
netur,  accuratius  explicat :  praeter  exempla  modo  laudata  haec 

affero : 

Cas.  ni  4,  7  Vt  traduxisti  huc  ad  nos  uxorem  tuam. 

Truc.  397  Nunc  huc  remisit  ad  me  epistulam. 
Truc.  592,  ubi  Spengel  scripsit: 

Atque  ut  huc  (re)ueniat  dbsecratd.  —  Licet, 
mihi  magis  arridet  Schoellii  scriptura: 

Atque  ut  huc  ueniat  (ad  me)  dbsecrare.  —  IliceL 
Cas.  III  2,   1   conicio  Plautum  hoc  dedisse: 

Vt  properarem  arcessere  hanc  {huc)  ad  me  uicinam  meam, 
Geppert  hoc  leniptauit:  hanc  (hinc)  ad  me, 

Etiam  huc  ad  te  (uos)  dici  potest,  si  ii  qui  loquuntur  atque 
qui  appellantur  eodem  loco  sunt: 

Cist.  cateru.  1  dum  illi  huc  ad  uos  ecceant. 

Amph.  prol.  20  Pater  huc  me  misit  ad  uos  oratum  meus. 

Truc.  369  Benene  ambulatumst?  —  Huc  quidem  hercle  ad 

te  bene. 

In  hac  uerborum  coniunctione  huc  ad  me  [te)  aduerbium 
demonstratiuum  constanter  ponitur  priore  loco;  quare  hi  uersus 
aiiter  atque  uulgo  restituendi  sunt: 

Men.  432   Eho ,   Messenio,    (dd  me)   accede  huc.  —  Quid 

negotist?  —  Suscipe  (hoc). 
scribendum  est  Messenio,   huc   accede^    qua   de  emendatione 
quamuis  dubitanter  iam  Ritschl  cogitauit. 

Most.    1026  cum  libris  recte  Seyffert  Stud.  Plaut.  p.  22: 
Quaeso  edepol,  huc  me  aspecta  et  responde  mihi. 
cl.  Amph.  750  Sosia,  age  me  huc  aspice.  —  Specto;  Men.  U5 
Age  me  aspice.     Ritschl  peruerse :  (ad)  me  huc  specta. 

Capt.  263  Koeh  Emend.  Plaut.  p.  6  perperam 

Secede  (ad  me)  huc :  nam  sunt  quae  ex  te  solo  scitari  uolo; 
Fleckeisen  rectius: 

Secede  huc:  nam  sunt  quae  (ego)  ex  te  solo  scitariuolo. 

Merc.  788   Vt  ueniat  ad  me  iam  simul  tecum  (huc).  —  Eo. 

ubi,  nisi  uerear  ne  audaculus  uidear,  collalo  Most.  930  [Curri- 

culo  iube  in  urbem  ueniat  iam  simul  tecum.  —  Licet)  correxerim  : 

iam  simul  tecum,  —  Licet. 

Merc.  555,  ubi  libri  Palatini  duas  recensiones  exhibent,. 
quarum  altera  cum  A  consentit  haec: 

Nunc  tamen  interea  ad  me(d)  huc  inuisam  domum^ 

altera  usitatum  ordinem  praebet: 

Interea  tamen  huc  intro  ad  me  inuisam  domum. 
Alia  autem  ratio  est 

Truc.  479  Soleas  mihi  (de)duce,  pallium  inice  in  me  huc^ 

Archilis. 

huc  enim   aduerbio   locus  umeri   demonstratur ,    quo  iniciatur 
pallium. 

4)  Huc  attinet  ad  id  quod  mihi  accipiendum  erit: 

Pers.  665   Tuo    periclo    sexaginta    haec    da(bi)tur    argenti 

minis. 
669  Heus  tu,  etiam  pro  uestimentis  huc  decem  acce- 

dent  minae. 

5)  Huc  igitur  cum  prima  persona  arte  conexum  cum  uel 
'ad  me'  uel  'ad  hunc  locum  ubi  ego  sum'  etc.  denotet,  ferri 
nequit  his  locis,  ubi  coniecturae  hominum  doctorum  uel  librario- 
rum  errori  debetur: 

Most.  689   Igitur   tum   accedam  huc,    quando,   quid  agam, 

inuenero. 
huc  ACD,  sed  B  recte  hunc  i.  e.  ^  eum  qui  in  hac  scaena  prope 
me  adest'.     Idem  B  bene  hunc 

Truc.  824  Neque  uthinc  abeam  neque  ut  hunc  adeam  scio, 
ad  hunc  CD,  huc  peruerse  Spengel,  cf.  Langen  Beitraege  p.  m. 
Ritschl,  ut  euitaret  accentum  cicceddm,  scripsit: 
Most.  717  Accedam  (huc).    di  te  ament  plurumum,  Simo. 
at  uocabulo  addito  opus  non  est;  cf.  Spen^el  Reformvorschlaege 
p.  128. 

Most.  468  sq.  R.  et  Lorenz  hoc  dederunt: 
TH.  Abscedite.    TR.  Aedis  ne  attigatis.  tangite 
Vos  quoque  terram.    TH.  Obsecro  hercle  quin  intro  imus 

huc? 
(libri  praebent  hercle  quin  eloquere).  Qua  in  RitscheHi  emenda- 
tione  num  acquiescendum  sit,  ualde  dubito ;  nam  cum  quin  in 
eius  modi  enuntiatis  usque  inseruiat  adhortationi,  Theopropides, 
si  Ritschelianam  lectionem  sequimur,  Tranionem,  ut  secum  in- 
eat  domum ,  monet ;  at  seruus  ei  iam  dudum  persuasit  domi 
neminem  habitare  el  si  quis  introierit  ei  mali  aliquid  instare: 
neque  huc  in  fine  uersus  alibi  locum  habet;  accedit,  quod  cum 
his  Theopropidis  uerbis  id  non  congruit,  quod  Tranio  in  u.  470 
respondet  Quia  septem  menses  sunt,  unde  apparet  illum  imperasse, 
ut  seruus  sibi  diceret,  cur  pedisequos  iuberet  terram  tangere. 

Itaque  cum  eloquere  hic  locum  habere  necesse  sit,  arridel  mihi 
haec,    quam  0.  SeyfFert  exempli   gratia  proposuit,    coniectura  i 
Obsecro  hercle,  eloquere  qui(d  quid  est). 

dj  horsum. 

Eadem  fere  uis  atque  in  huc  inest  in  horsum  aduerbio 
composito,  quod  significat  'ad  me  (nos)  uersum':  Rud.  175; 
Mil.  304;  Ter.  Eun.  219;   Hec.  450. 

Etiam  aduerbia  temporalia  a  pronomine  rpajT0TpiT(|)  deri- 
uata  semper  pertinent  ad  ipsum  tempus  quo  quis  loquitur: 

e)  abhinc. 

Abhinc  (=  'ab  hoc  tempore  quo  ego  loquor')  temporis 
momentis  retro  numerandis  inseruit: 

Bacch.  388  Nam  ut  in  Ephesum  hinc  abii  [hoc  factumst  ferme 

abhinc  biennium). 
cf.  Cas.  prol.  39;   Stich.  137;  Ter.  Andr.  69;  Hec.  822;  Phorm. 
1017;  Turpil.  133   (Ribb.  Gom.  p.  101);  Laber.  13  (Ribb.  Gom. 
p.  281). 

Most.  493  ......  Mirum  quin  uigilanti  diceret, 

Qui  abhinc  sexaginta  annos  occisus  foret^). 
De  Pacuu.  21    (Ribb.  Trag.  p.  80)   uide  Lachmannum  ad  Lucr. 
III  954. 


4)  Etiam  hoc  loco  anni  retro  numerantur  a  tempore  loquentis,  non 
ab  illo  tempore  praeterito,  quo  ille  mortuus  narrauit  et  quo  Tranio  eius- 
que  dominus  Philolaches  domo  exmigrauerunt ,  quae  uidetur  esse  opinio 
Lorenzii  et  Holtzii  Synt.  I  p.  101  Maduigium  [Bemerk.  ueber  versch.  Punkte 
d.  lat.  Sprachl.  p.  65  adn.  3)  secutorum.  Ceterum  annos  pro  annis  cor- 
rexit  Guilelmus  Abraham  in  supplem.  Annal.  philol.  XIV  232.  —  Hand 
Turs.  I  p.  64  statuit  qua  ui  abhinc  eadem  hinc  semel  usurpatum  esse  a 
Plauto  Truc.  340  sq. : 

Me  nemo  magis  respiciet,  ubi  iste  huc  uenerit, 
Quam  si  hinc  ducentos  annos  fuerim  mortuos. 

g)  antehac,  antidhac. 

(cf.  Ritschelii   opusc.  II   p.  557  sqq.    564    sqq.   et   P.  Langeni 
AnaL  Plaut.  III  p.  8  sqq.). 

Epid.  539  Dihoni!  uisitaui  (hunc  ego  umquam)  dntidhac? 
cf.  Epid.  12.  99;  Amph.  458.  566.  711  ;  Asin.  861;  Aul.  396; 
Racch.  539;  Capt.  244;  Cist.  I  1,  1.  I  3,  50;  Cas.  proL  88; 
Most.  31.  731.  933;  MiL  841  ;  Pseud.  16.  620;  Poen.  752.  955; 
Rud.  967.  993;  Stich.  759;  Truc.  165;  Ter.  Andr.  187.  303. 
917;  Haut.  270;  Adelph.  86.  250;  Phorm.  proL  4;  TurpiL  21 
Ribb.  Com.  p.  87).  167  (Ribb.  Com.  p.  106);  palL  inc.  inc.  96 
i^Ribb.j . 

t)  posthac. 

Posthac  est  *post  hoc  tempus,  quod  nunc  est,  dum  ego 
loquor';  cL  Hand  Turs.  IV  p.  507:  »una  est  huius  uocabuli 
significatio,  quae  a  praesenli  tempore  ad  posterius  uocatcc  et 
imprimis  P.  Langen  'Beitriige'  p.  258  sqq. ;  nusquam  non  ad 
id  spectat,  quod  tempore  futuro  longius  durabit,  uel  ad  certam 
agendi  rationem,  qua  quis  futuro  tempore  recedens  a  praesenti 
faciendi  modo  usurus  est   ;=  'von  jetzt  an,   in  Zukunft,   zu- 

kUnftig')  : 

Stich.  499  Certumst  mustellae  posthac  numquam  credere. 

Most.  433  Verum  si  posthac  me  pedem  latum  modo 
Scies  inposisse  in  undam  etc. 
436  Apage  apage  te  a  me  nunciam  post  hunc  diem. 
cL  Poen.  278.  449  [post  hunc  diem)  et  460  {posthac),  747; 
Pers.  489.  778;  Capt.  756.  910;  Men.  695;  Mil.  156.  572. 
1426;  Stich.  38;  Bacch.  1087;  Asin.  137.  854:  Rud.  194; 
Cas.  V  4,  22  sq.;  Merc.  1020;  Most.  710':  Trin.  1187;  Truc. 
307;  Ter.  Andr.  proL  26 ;  Eun.  898;  Haut.  347;  Adelph.  135. 


Sed  cum  alibi   nusquam  hinc  talem   habeat  uim ,   quin  ahhinc  cum  Fleck- 
eiseno  Ann.  philol.  CI  (1870)  p.  647  emendandum  sit,dubium  non  est: 
Quasi  {ab)hinc  ducentos  annos  fuerim  mortuos. 

565;  Hecyr.  prol.  II  49  (=  57);  Phorm.  U2;  Turpil.  n  (Ribb. 
Com.  p.  88);  Caec.  Stat.  140  (Ribb.  Com.  p.  58);  de  Amph. 
797  uide  infra  cap.   V. 


t])  praeterhac. 

Similem  atque  posthac  uim  habel  praeterhac: 
Men.   725  non,    inquam,   patiar  praeterhac,    Quin  uidua 

uiuam. 
cf.  Men.  112:  Most.  75;  Rud.  1117. 


0-)  dehinc. 

Nec  dissimiliter  dehinc  est  'ab  hoc  tempore': 
Trin.  838  Apage  a  me  sis :  dehinc  iam  certumst  otio  dare  me. 
[dehinc  iam  A:  deinde  hinc  Pall.).    cf.  Asin.   111.  858;    Cas.  I 
1,   6;  Poen.  prol.  125.374.  1029:  Merc.  1000;   Eun.  prol.  14. 
296.  872;  Adelph.  prol.  22;  Andr.  prol.  22.  190. 

i)  adhuc. 

Adhuc  =  'usque  ad  hoc  lempus,  quo  ego  uiuo': 
Capt.  385  Philocrates,  iit  adhuc  locorum  feci,  faciam  se- 

dulo. 

cf.  Capt.  960;  Amph.  248;  Bacch.  942;  Curc.  105;  Mil.  590; 

Pseud.   1116;  Truc.  794;    Ter.  Haut.    175;    Adelph.   122.  621. 

631;  Andr.  262;  Phorm.  479.  905  et  passim. 

{Reliqua  propediem  edentur  in  Studemundi  Studiis  II  apud  Weidmannos 

Berolinenses.) 


Typis  expresseront  Breitkopf  et  Haertel  Lipsienses. 


